pli: araññe jīvasokinaṁ.


nikaya: ja

layer: root

title_pli: Jātaka Mahānipāta

pli: Yepi te siviseṭṭhassa,


pli: dāyādāpattamānasā;


pli: Jālī kaṇhājinā cubho,


pli: brāhmaṇassa vasānugā;


pli: Accāyikassa luddassa,


pli: yo ne gāvova sumbhati.


pli: Te rājaputtiyā putte,


pli: yadi jānātha saṁsatha;


pli: Pariyāpuṇātha no khippaṁ,


pli: sappadaṭṭhaṁva māṇavaṁ”.


pli: “Ubho kumārā nikkītā,


pli: jālī kaṇhājinā cubho;


pli: Brāhmaṇassa dhanaṁ datvā,


pli: putta mā bhāyi assasa”.


pli: “Kacci nu tāta kusalaṁ,


pli: kacci tāta anāmayaṁ;


pli: Kacci nu tāta me mātu,


pli: cakkhu na parihāyati”.


pli: “Kusalañceva me putta,


pli: atho putta anāmayaṁ;


pli: Atho ca putta te mātu,


pli: “Kacci arogaṁ yoggaṁ te,


pli: kacci vahati vāhanaṁ;


pli: Kacci phīto janapado,


pli: kacci vuṭṭhi na chijjati”.


pli: “Atho arogaṁ yoggaṁ me,


pli: atho vahati vāhanaṁ;


pli: Atho phīto janapado,


pli: atho vuṭṭhi na chijjati”.


pli: Iccevaṁ mantayantānaṁ,


pli: mātā nesaṁ adissatha;


pli: Rājaputtī giridvāre,


pli: pattikā anupāhanā.


pli: Tañca disvāna āyantiṁ,


pli: mātaraṁ puttagiddhiniṁ;


pli: Vessantaro ca maddī ca,


pli: paccuggantvā avandisuṁ.


pli: Maddī ca sirasā pāde,


pli: sassuyā abhivādayi;


pli: “Maddī ahañhi te ayye,


pli: pāde vandāmi te suṇhā”.


pli: Maddiñca puttakā disvā,


pli: dūrato sotthimāgatā;


pli: Kandantā mabhidhāviṁsu,


pli: vacchabālāva mātaraṁ.


pli: Maddī ca puttake disvā,


pli: dūrato sotthimāgate;


pli: Vāruṇīva pavedhentī,


pli: thanadhārābhisiñcatha.


pli: Samāgatānaṁ ñātīnaṁ,


pli: mahāghoso ajāyatha;


pli: Pabbatā samanādiṁsu,


pli: mahī pakampitā ahu.


pli: Vuṭṭhidhāraṁ pavattento,


pli: devo pāvassi tāvade;


pli: Atha vessantaro rājā,


pli: ñātīhi samagacchatha.


pli: Nattāro suṇisā putto,


pli: rājā devī ca ekato;


pli: Yadā samāgatā āsuṁ,


pli: tadāsi lomahaṁsanaṁ.


pli: Pañjalikā tassa yācanti,


pli: rodantā bherave vane;


pli: Vessantarañca maddiñca,


pli: sabbe raṭṭhā samāgatā;


pli: Tvaṁ nosi issaro rājā,


pli: rajjaṁ kāretha no ubho.


pli: Chakhattiyakammaṁ nāma.


pli: “Dhammena rajjaṁ kārentaṁ,


pli: raṭṭhā pabbājayittha maṁ;


pli: Tvañca jānapadā ceva,


pli: negamā ca samāgatā”.


pli: “Dukkaṭañca hi no putta,


pli: bhūnahaccaṁ kataṁ mayā;


pli: Yohaṁ sivīnaṁ vacanā,


pli: pabbājesimadūsakaṁ.


pli: Yena kenaci vaṇṇena,


pli: pitu dukkhaṁ udabbahe;


pli: Mātu bhaginiyā cāpi,


pli: api pāṇehi attano”.


pli: Tato vessantaro rājā,


pli: rajojallaṁ pavāhayi;


pli: Rajojallaṁ pavāhetvā,


pli: saṅkhavaṇṇaṁ adhārayi.


pli: Sīsaṁ nhāto sucivattho,


pli: sabbābharaṇabhūsito;


pli: Paccayaṁ nāgamāruyha,


pli: khaggaṁ bandhi parantapaṁ.


pli: Tato saṭṭhisahassāni,


pli: yodhino cārudassanā;


pli: Sahajātā pakiriṁsu,


pli: nandayantā rathesabhaṁ.


pli: Tato maddimpi nhāpesuṁ,


pli: sivikaññā samāgatā;


pli: “Vessantaro taṁ pāletu,


pli: jālī kaṇhājinā cubho;


pli: Athopi taṁ mahārājā,


pli: sañjayo abhirakkhatu”.


pli: Idañca paccayaṁ laddhā,


pli: pubbe saṅklesamattano;


pli: Ānandiyaṁ ācariṁsu,


pli: ramaṇīye giribbaje.


pli: Ānandi vittā sumanā,


pli: putte saṅgamma lakkhaṇā.


pli: Ānandi vittā patītā,


pli: saha puttehi lakkhaṇā.


pli: “Ekabhattā pure āsiṁ,


pli: niccaṁ thaṇḍilasāyinī;


pli: Iti metaṁ vataṁ āsi,


pli: tumhaṁ kāmā hi puttakā.


pli: Taṁ me vataṁ samiddhajja,


pli: tumhe saṅgamma puttakā;


pli: Mātujampi taṁ pāletu,


pli: pitujampi ca puttaka;


pli: Athopi taṁ mahārājā,


pli: sañjayo abhirakkhatu.


pli: Yaṁ kiñcitthi kataṁ puññaṁ,


pli: mayhañceva pitucca te;


pli: Sabbena tena kusalena,


pli: ajaro amaro bhava”.


pli: Kappāsikañca koseyyaṁ,


pli: khomakoṭumbarāni ca;


pli: Sassu suṇhāya pāhesi,


pli: yehi maddī asobhatha.


pli: Tato hemañca kāyūraṁ,


pli: gīveyyaṁ ratanāmayaṁ;


pli: aṅgadaṁ maṇimekhalaṁ;


pli: Uṇṇataṁ mukhaphullañca,


pli: nānāratte ca māṇike;


pli: Uggatthanaṁ giṅgamakaṁ,


pli: mekhalaṁ pāṭipādakaṁ;


pli: Suttañca suttavajjañca,


pli: upanijjhāya seyyasi;


pli: Asobhatha rājaputtī,


pli: devakaññāva nandane.


pli: Sīsaṁ nhātā sucivatthā,


pli: sabbālaṅkārabhūsitā;


pli: tāvatiṁseva accharā.


pli: Kadalīva vātacchupitā,


pli: jātā cittalatāvane;


pli: Dantāvaraṇasampannā,


pli: rājaputtī asobhatha.


pli: Sakuṇī mānusinīva,


pli: jātā cittapattā patī;


pli: Nigrodhapakkabimboṭṭhī,


pli: Tassā ca nāgamānesuṁ,


pli: nātibaddhaṁva kuñjaraṁ;


pli: Sattikkhamaṁ sarakkhamaṁ,


pli: īsādantaṁ urūḷhavaṁ.


pli: Sā maddī nāgamāruhi,


pli: nātivaddhaṁva kuñjaraṁ;


pli: Sabbamhi taṁaraññamhi,


pli: yāvantettha migā ahuṁ;


pli: Vessantarassa tejena,


pli: naññamaññaṁ viheṭhayuṁ.


pli: yāvantettha dijā ahuṁ;


pli: Ekajjhaṁ sannipātiṁsu,


pli: vessantare payātamhi;


pli: Sivīnaṁ raṭṭhavaḍḍhane.


pli: Nāssu mañjū nikūjiṁsu,


pli: Paṭiyatto rājamaggo,


pli: vicitto pupphasanthato;


pli: Vasi vessantaro yattha,


pli: yāvatāva jetuttarā.


pli: Tato saṭṭhisahassāni,


pli: yodhino cārudassanā;


pli: Samantā parikiriṁsu,


pli: Orodhā ca kumārā ca,


pli: vesiyānā ca brāhmaṇā;


pli: Hatthārohā anīkaṭṭhā,


pli: rathikā pattikārakā;


pli: Samāgatā jānapadā,


pli: negamā ca samāgatā;


pli: Karoṭiyā cammadharā,


pli: illīhatthā suvammino;


pli: Purato paṭipajjiṁsu,


pli: vessantare payātamhi;


pli: Sivīnaṁ raṭṭhavaḍḍhane.


pli: Te pāvisuṁ puraṁ rammaṁ,


pli: mahāpākāratoraṇaṁ;


pli: Upetaṁ annapānehi,


pli: naccagītehi cūbhayaṁ.


pli: Vittā jānapadā āsuṁ,


pli: Anuppatte kumāramhi,


pli: sivīnaṁ raṭṭhavaḍḍhane.


pli: Celukkhepo avattittha,


pli: āgate dhanadāyake;


pli: Nandiṁ pavesi nagare,


pli: bandhanā mokkho aghosatha.


pli: Jātarūpamayaṁ vassaṁ,


pli: devo pāvassi tāvade;


pli: Vessantare paviṭṭhamhi,


pli: Tato vessantaro rājā,


pli: Dānaṁ datvāna khattiyo;


pli: Kāyassa bhedā sappañño,


pli: Saggaṁ so upapajjathāti.


pli: Vessantarajātakaṁ dasamaṁ.


pli: Mahānipātaṁ niṭṭhitaṁ.


pli: Jātakapāḷi niṭṭhitā.


title_pli: Jātaka Ekakanipāta

pli: 5. Pañcāvudhajātaka


pli: “Yo alīnena cittena,


pli: alīnamanaso naro;


pli: Bhāveti kusalaṁ dhammaṁ,


pli: yogakkhemassa pattiyā;


pli: Pāpuṇe anupubbena,


pli: sabbasaṁyojanakkhayan”ti.


pli: Pañcāvudhajātakaṁ pañcamaṁ.


pli: 6. Kañcanakkhandhajātaka


pli: “Yo pahaṭṭhena cittena,


pli: pahaṭṭhamanaso naro;


pli: Kañcanakkhandhajātakaṁ chaṭṭhaṁ.


pli: 7. Vānarindajātaka


pli: “Yassete caturo dhammā,


pli: vānarinda yathā tava;


pli: Saccaṁ dhammo dhiti cāgo,


pli: diṭṭhaṁ so ativattatī”ti.


pli: Vānarindajātakaṁ sattamaṁ.


pli: 8. Tayodhammajātaka


pli: “Yassa ete tayo dhammā,


pli: Dakkhiyaṁ sūriyaṁ paññā,


pli: Tayodhammajātakaṁ aṭṭhamaṁ.


pli: 9. Bherivādakajātaka


pli: “Dhame dhame nātidhame,


pli: atidhantañhi pāpakaṁ;


pli: Dhantena hi sataṁ laddhaṁ,


pli: atidhantena nāsitan”ti.


pli: Bherivādakajātakaṁ navamaṁ.


pli: 6. Devadhammajātaka


pli: “Hiriottappasampannā,


pli: sukkadhammasamāhitā;


pli: Santo sappurisā loke,


pli: devadhammāti vuccare”ti.


pli: Devadhammajātakaṁ chaṭṭhaṁ.


pli: 10. Saṅkhadhamajātaka


pli: Dhantenādhigatā bhogā,


pli: te tāto vidhamī dhaman”ti.


pli: Saṅkhadhamajātakaṁ dasamaṁ.


pli: Āsīsavaggo chaṭṭho.


pli: Yathā icchiṁ tathāhudakā thalā,


pli: Sura sāduphalo ca alīnamano;


pli: Sampahaṭṭhamano caturo ca tayo,


pli: Sataladdhaka bhogadhanena dasāti.


pli: 1. Asātamantajātaka


pli: “Asā lokitthiyo nāma,


pli: velā tāsaṁ na vijjati;


pli: Sārattā ca pagabbhā ca,


pli: sikhī sabbaghaso yathā;


pli: Tā hitvā pabbajissāmi,


pli: vivekamanubrūhayan”ti.


pli: Asātamantajātakaṁ paṭhamaṁ.


pli: 2. Aṇḍabhūtajātaka


pli: “Yaṁ brāhmaṇo avādesi,


pli: vīṇaṁ samukhaveṭhito;


pli: Aṇḍabhūtā bhatā bhariyā,


pli: tāsu ko jātu vissase”ti.


pli: Aṇḍabhūtajātakaṁ dutiyaṁ.


pli: 3. Takkapaṇḍitajātaka


pli: “Kodhanā akataññū ca,


pli: pisuṇā mittabhedikā;


pli: Brahmacariyaṁ cara bhikkhu,


pli: so sukhaṁ na vihāhasīti.


pli: Takkapaṇḍitajātakaṁ tatiyaṁ.


pli: 4. Durājānajātaka


pli: Mā su nandi icchati maṁ,


pli: mā su soci na micchati;


pli: Thīnaṁ bhāvo durājāno,


pli: macchassevodake gatan”ti.


pli: Durājānajātakaṁ catutthaṁ.


pli: 5. Anabhiratijātaka


pli: “Yathā nadī ca pantho ca,


pli: pānāgāraṁ sabhā papā;


pli: Evaṁ lokitthiyo nāma,


pli: nāsaṁ kujjhanti paṇḍitā”ti.


pli: Anabhiratijātakaṁ pañcamaṁ.


pli: 6. Mudulakkhaṇajātaka


pli: “Ekā icchā pure āsi,


pli: aladdhā mudulakkhaṇaṁ;


pli: Yato laddhā aḷārakkhī,


pli: icchā icchaṁ vijāyathā”ti.


pli: Mudulakkhaṇajātakaṁ chaṭṭhaṁ.


pli: 7. Ucchaṅgajātaka


pli: “Ucchaṅge deva me putto,


pli: Pathe dhāvantiyā pati;


pli: Tañca desaṁ na passāmi,


pli: Yato sodariyamānayeti.


pli: Ucchaṅgajātakaṁ sattamaṁ.


pli: Yasmiṁ mano nivisati,


pli: cittañcāpi pasīdati;


pli: Adiṭṭhapubbake pose,


pli: kāmaṁ tasmimpi vissase”ti.


pli: Sāketajātakaṁ aṭṭhamaṁ.


pli: 9. Visavantajātaka


pli: “Dhiratthu taṁ visaṁ vantaṁ,


pli: yamahaṁ jīvitakāraṇā;


pli: Vantaṁ paccāvamissāmi,


pli: mataṁ me jīvitā varan”ti.


pli: Visavantajātakaṁ navamaṁ.


pli: 7. Kaṭṭhahārijātaka


pli: “Putto tyāhaṁ mahārāja,


pli: tvaṁ maṁ posa janādhipa;


pli: Aññepi devo poseti,


pli: kiñca devo sakaṁ pajan”ti.


pli: Kaṭṭhahārijātakaṁ sattamaṁ.


pli: 10. Kuddālajātaka


pli: “Na taṁ jitaṁ sādhu jitaṁ,


pli: yaṁ jitaṁ avajīyati;


pli: Taṁ kho jitaṁ sādhu jitaṁ,


pli: yaṁ jitaṁ nāvajīyatī”ti.


pli: Kuddālajātakaṁ dasamaṁ.


pli: Itthivaggo sattamo.


pli: Sikhīsabbaghasopi ca vīṇavaro,


pli: Pisuṇā mittabhedikā nandī nadī;


pli: Mudulakkhaṇa sodariyā ca mano,


pli: Visa sādhujitena bhavanti dasāti.


pli: “Yo pubbe karaṇīyāni,


pli: pacchā so kātumicchati;


pli: Varuṇakaṭṭhabhañjova,


pli: sa pacchā manutappatī”ti.


pli: Varuṇajātakaṁ paṭhamaṁ.


pli: 2. Sīlavahatthijātaka


pli: “Akataññussa posassa,


pli: niccaṁ vivaradassino;


pli: Sabbañce pathaviṁ dajjā,


pli: neva naṁ abhirādhaye”ti.


pli: Sīlavahatthijātakaṁ dutiyaṁ.


pli: 3. Saccaṅkirajātaka


pli: “Saccaṁ kirevamāhaṁsu,


pli: narā ekacciyā idha;


pli: Kaṭṭhaṁ niplavitaṁ seyyo,


pli: na tvevekacciyo naro”ti.


pli: Saccaṅkirajātakaṁ tatiyaṁ.


pli: 4. Rukkhadhammajātaka


pli: “Sādhū sambahulā ñātī,


pli: api rukkhā araññajā;


pli: Vāto vahati ekaṭṭhaṁ,


pli: brahantampi vanappatin”ti.


pli: Rukkhadhammajātakaṁ catutthaṁ.


pli: “Abhitthanaya pajjunna,


pli: nidhiṁ kākassa nāsaya;


pli: Kākaṁ sokāya randhehi,


pli: mañca sokā pamocayā”ti.


pli: Macchajātakaṁ pañcamaṁ.


pli: 6. Asaṅkiyajātaka


pli: “Asaṅkiyomhi gāmamhi,


pli: araññe natthi me bhayaṁ;


pli: Ujuṁ maggaṁ samārūḷho,


pli: mettāya karuṇāya cā”ti.


pli: Asaṅkiyajātakaṁ chaṭṭhaṁ.


pli: 7. Mahāsupinajātaka


pli: “Usabhā rukkhā gāviyo gavā ca,


pli: Asso kaṁso siṅgālī ca kumbho;


pli: Pokkharaṇī ca apākacandanaṁ,


pli: Lābūni sīdanti silā plavan”ti.


pli: Maṇḍūkiyo kaṇhasappe gilanti,


pli: Kākaṁ supaṇṇā parivārayanti;


pli: Tasā vakā eḷakānaṁ bhayāhi,


pli: Vipariyāso vattati nayidha matthīti.


pli: Mahāsupinajātakaṁ sattamaṁ.


pli: “Ubho khañjā ubho kuṇī,


pli: ubho visamacakkhukā;


pli: Ubhinnaṁ piḷakā jātā,


pli: nāhaṁ passāmi illisan”ti.


pli: Illisajātakaṁ aṭṭhamaṁ.


pli: 9. Kharassarajātaka


pli: “Yato viluttā ca hatā ca gāvo,


pli: Daḍḍhāni gehāni jano ca nīto;


pli: Athāgamā puttahatāya putto,


pli: Kharassaraṁ ḍiṇḍimaṁ vādayanto”ti.


pli: Kharassarajātakaṁ navamaṁ.


pli: “Api ataramānānaṁ,


pli: phalāsāva samijjhati;


pli: Vipakkabrahmacariyosmi,


pli: evaṁ jānāhi gāmaṇī”ti.


pli: Gāmaṇijātakaṁ aṭṭhamaṁ.


pli: 10. Bhīmasenajātaka


pli: “Yaṁ te pavikatthitaṁ pure,


pli: Atha te pūtisarā sajanti pacchā;


pli: Ubhayaṁ na sameti bhīmasena,


pli: Yuddhakathā ca idañca te vihaññan”ti.


pli: Bhīmasenajātakaṁ dasamaṁ.


pli: Varuṇavaggo aṭṭhamo.


pli: Varuṇā akataññūvare tu saccavaraṁ,


pli: Savanappatinā ca abhitthanaya;


pli: Karuṇāya silāplava illisato,


pli: Puna ḍiṇḍimapūtisarena dasāti.


pli: 1. Surāpānajātaka


pli: “Apāyimha anaccimha,


pli: agāyimha rudimha ca;


pli: Visaññikaraṇiṁ pitvā,


pli: diṭṭhā nāhumha vānarā”ti.


pli: Surāpānajātakaṁ paṭhamaṁ.


pli: 2. Mittavindakajātaka


pli: “Atikkamma ramaṇakaṁ,


pli: sadāmattañca dūbhakaṁ;


pli: Svāsi pāsāṇamāsīno,


pli: yasmā jīvaṁ na mokkhasī”ti.


pli: Mittavindakajātakaṁ dutiyaṁ.


pli: 3. Kāḷakaṇṇijātaka


pli: “Mitto have sattapadena hoti,


pli: Sahāyo pana dvādasakena hoti;


pli: Māsaḍḍhamāsena ca ñāti hoti,


pli: Tatuttariṁ attasamopi hoti;


pli: Sohaṁ kathaṁ attasukhassa hetu,


pli: Cirasanthutaṁ kāḷakaṇṇiṁ jaheyyan”ti.


pli: Kāḷakaṇṇijātakaṁ tatiyaṁ


pli: 4. Atthassadvārajātaka


pli: “Ārogyamicche paramañca lābhaṁ,


pli: Sīlañca vuddhānumataṁ sutañca;


pli: Dhammānuvattī ca alīnatā ca,


pli: Atthassa dvārā pamukhā chaḷete”ti.


pli: Atthassadvārajātakaṁ catutthaṁ.


pli: 5. Kiṁpakkajātaka


pli: “Āyatiṁ dosaṁ nāññāya,


pli: yo kāme paṭisevati;


pli: Vipākante hananti naṁ,


pli: kiṁpakkamiva bhakkhitan”ti.


pli: Kiṁpakkajātakaṁ pañcamaṁ.


pli: 6. Sīlavīmaṁsakajātaka


pli: “Sīlaṁ kireva kalyāṇaṁ,


pli: sīlaṁ loke anuttaraṁ;


pli: Passa ghoraviso nāgo,


pli: sīlavāti na haññatī”ti.


pli: Sīlavīmaṁsakajātakaṁ chaṭṭhaṁ.


pli: 7. Maṅgalajātaka


pli: “Yassa maṅgalā samūhatāse,


pli: Uppātā supinā ca lakkhaṇā ca;


pli: So maṅgaladosavītivatto,


pli: Yugayogādhigato na jātumetī”ti.


pli: Maṅgalajātakaṁ sattamaṁ.


pli: 8. Sārambhajātaka


pli: “Kalyāṇimeva muñceyya,


pli: na hi muñceyya pāpikaṁ;


pli: Mokkho kalyāṇiyā sādhu,


pli: mutvā tappati pāpikan”ti.


pli: Sārambhajātakaṁ aṭṭhamaṁ.


pli: “Vācāva kira te āsi,


pli: saṇhā sakhilabhāṇino;


pli: Tiṇamatte asajjittho,


pli: no ca nikkhasataṁ haran”ti.


pli: Kuhakajātakaṁ navamaṁ.


pli: 9. Maghadevajātaka


pli: “Uttamaṅgaruhā mayhaṁ,


pli: ime jātā vayoharā;


pli: Pātubhūtā devadūtā,


pli: pabbajjāsamayo mamā”ti.


pli: Maghadevajātakaṁ navamaṁ.


pli: 10. Akataññujātaka


pli: “Yo pubbe katakalyāṇo,


pli: katattho nāvabujjhati;


pli: Pacchā kicce samuppanne,


pli: kattāraṁ nādhigacchatī”ti.


pli: Akataññujātakaṁ dasamaṁ.


pli: Apāyimhavaggo navamo.


pli: Apāyimha ca dūbhaka sattapadaṁ,


pli: Chaḷadvara ca āyatinā ca puna;


pli: Ahisīlava maṅgali pāpikassā,


pli: Sataṁnikkha katatthavarena dasāti.


pli: “Littaṁ paramena tejasā,


pli: Gilamakkhaṁ puriso na bujjhati;


pli: Gila re gila pāpadhuttaka,


pli: Pacchā te kaṭukaṁ bhavissatī”ti.


pli: Littajātakaṁ paṭhamaṁ.


pli: 2. Mahāsārajātaka


pli: “Ukkaṭṭhe sūramicchanti,


pli: mantīsu akutūhalaṁ;


pli: Piyañca annapānamhi,


pli: atthe jāte ca paṇḍitan”ti.


pli: Mahāsārajātakaṁ dutiyaṁ.


pli: 3. Visāsabhojanajātaka


pli: “Na vissase avissatthe,


pli: vissatthepi na vissase;


pli: Vissāsā bhayamanveti,


pli: sīhaṁva migamātukāti.


pli: Visāsabhojanajātakaṁ tatiyaṁ.


pli: 4. Lomahaṁsajātaka


pli: Sotatto sosindo ceva,


pli: eko bhiṁsanake vane;


pli: Naggo na caggimāsīno,


pli: esanāpasuto munī”ti.


pli: Lomahaṁsajātakaṁ catutthaṁ.


pli: 5. Mahāsudassanajātaka


pli: “Aniccā vata saṅkhārā,


pli: uppādavayadhammino;


pli: Uppajjitvā nirujjhanti,


pli: tesaṁ vūpasamo sukho”ti.


pli: Mahāsudassanajātakaṁ pañcamaṁ.


pli: 6. Telapattajātaka


pli: “Samatittikaṁ anavasekaṁ,


pli: Telapattaṁ yathā parihareyya;


pli: Evaṁ sacittamanurakkhe,


pli: Patthayāno disaṁ agatapubban”ti.


pli: Telapattajātakaṁ chaṭṭhaṁ.


pli: 7. Nāmasiddhijātaka


pli: “Jīvakañca mataṁ disvā,


pli: dhanapāliñca duggataṁ;


pli: Panthakañca vane mūḷhaṁ,


pli: pāpako punarāgato”ti.


pli: Nāmasiddhijātakaṁ sattamaṁ.


pli: 8. Kūṭavāṇijajātaka


pli: “Sādhu kho paṇḍito nāma,


pli: na tveva atipaṇḍito;


pli: Atipaṇḍitena puttena,


pli: manamhi upakūḷitoti.


pli: Kūṭavāṇijajātakaṁ aṭṭhamaṁ.


pli: 9. Parosahassajātaka


pli: Parosahassampi samāgatānaṁ,


pli: Kandeyyuṁ te vassasataṁ apaññā;


pli: Ekova seyyo puriso sapañño,


pli: Yo bhāsitassa vijānāti atthan”ti.


pli: Parosahassajātakaṁ navamaṁ.


nikaya: kp

title_pli: Khuddakapāṭha 1 Saraṇattaya

pli: Khuddakapāṭha 1


pli: Saraṇattaya


pli: Namo tassa Bhagavato Arahato Sammāsambuddhassa.


pli: Buddhaṁ saraṇaṁ gacchāmi,


pli: Dhammaṁ saraṇaṁ gacchāmi,


pli: Saṅghaṁ saraṇaṁ gacchāmi.


pli: Dutiyampi buddhaṁ saraṇaṁ gacchāmi,


pli: Dutiyampi dhammaṁ saraṇaṁ gacchāmi,


pli: Dutiyampi saṅghaṁ saraṇaṁ gacchāmi.


pli: Tatiyampi buddhaṁ saraṇaṁ gacchāmi,


pli: Tatiyampi dhammaṁ saraṇaṁ gacchāmi,


pli: Tatiyampi saṅghaṁ saraṇaṁ gacchāmi.


pli: Saraṇattayaṁ.


title_pli: Khuddakapāṭha 2 Dasasikkhāpada

pli: Khuddakapāṭha 2


pli: Dasasikkhāpada


pli: Dasasikkhāpadaṁ.


title_pli: Khuddakapāṭha 3 Dvattiṁsākāra

pli: Khuddakapāṭha 3


pli: Dvattiṁsākāra


pli: Atthi imasmiṁ kāye—Kesā lomā nakhā dantā taco, maṁsaṁ nhāru aṭṭhi aṭṭhimiñjaṁ vakkaṁ, hadayaṁ yakanaṁ kilomakaṁ pihakaṁ papphāsaṁ, antaṁ antaguṇaṁ udariyaṁ karīsaṁ matthaluṅgaṁ, pittaṁ semhaṁ pubbo lohitaṁ sedo medo, assu vasā kheḷo siṅghāṇikā lasikā muttanti.


pli: Dvattiṁsākāraṁ.


title_pli: Khuddakapāṭha 4 Kumārapañhā

pli: Khuddakapāṭha 4


pli: Kumārapañhā


pli: Ekaṁ nāma kiṁ?


pli: Sabbe sattā āhāraṭṭhitikā.


pli: Dve nāma kiṁ?


pli: Nāmañca rūpañca.


pli: Tīṇi nāma kiṁ?


pli: Tisso vedanā.


pli: Cattāri nāma kiṁ?


pli: Cattāri ariyasaccāni.


pli: Pañca nāma kiṁ?


pli: Pañcupādānakkhandhā.


pli: Cha nāma kiṁ?


pli: Cha ajjhattikāni āyatanāni.


pli: Satta nāma kiṁ?


pli: Satta bojjhaṅgā.


pli: Aṭṭha nāma kiṁ?


pli: Ariyo aṭṭhaṅgiko maggo.


pli: Nava nāma kiṁ?


pli: Nava sattāvāsā.


pli: Dasa nāma kiṁ?


pli: Dasahaṅgehi samannāgato “arahā”ti vuccatīti.


pli: Kumārapañhā.


title_pli: Khuddakapāṭha 5 Maṅgalasutta

pli: Khuddakapāṭha 5


pli: Maṅgalasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi.


pli: Ekamantaṁ ṭhitā kho sā devatā bhagavantaṁ gāthāya ajjhabhāsi—


pli: “Bahū devā manussā ca,


pli: maṅgalāni acintayuṁ;


pli: Ākaṅkhamānā sotthānaṁ,


pli: brūhi maṅgalamuttamaṁ”.


pli: “Asevanā ca bālānaṁ,


pli: paṇḍitānañca sevanā;


pli: Pūjā ca pūjaneyyānaṁ,


pli: etaṁ maṅgalamuttamaṁ.


pli: Patirūpadesavāso ca,


pli: pubbe ca katapuññatā;


pli: Attasammāpaṇidhi ca,


pli: Bāhusaccañca sippañca,


pli: vinayo ca susikkhito;


pli: Subhāsitā ca yā vācā,


pli: Mātāpituupaṭṭhānaṁ,


pli: puttadārassa saṅgaho;


pli: Anākulā ca kammantā,


pli: Dānañca dhammacariyā ca,


pli: ñātakānañca saṅgaho;


pli: Anavajjāni kammāni,


pli: Āratī viratī pāpā,


pli: majjapānā ca saṁyamo;


pli: Appamādo ca dhammesu,


pli: Gāravo ca nivāto ca,


pli: santuṭṭhi ca kataññutā;


pli: Kālena dhammassavanaṁ,


pli: etaṁ maṅgalamuttamaṁ.


pli: Khantī ca sovacassatā,


pli: samaṇānañca dassanaṁ;


pli: Kālena dhammasākacchā,


pli: Tapo ca brahmacariyañca,


pli: ariyasaccāna dassanaṁ;


pli: Nibbānasacchikiriyā ca,


pli: Phuṭṭhassa lokadhammehi,


pli: cittaṁ yassa na kampati;


pli: Asokaṁ virajaṁ khemaṁ,


pli: Etādisāni katvāna,


pli: Sabbattha maparājitā;


pli: Sabbattha sotthiṁ gacchanti,


pli: Taṁ tesaṁ maṅgalamuttaman”ti.


pli: Maṅgalasuttaṁ.


title_pli: Khuddakapāṭha 6 Ratanasutta

pli: Khuddakapāṭha 6


pli: Ratanasutta


pli: Yānīdha bhūtāni samāgatāni,


pli: Bhummāni vā yāni va antalikkhe;


pli: Sabbeva bhūtā sumanā bhavantu,


pli: Athopi sakkacca suṇantu bhāsitaṁ.


pli: Tasmā hi bhūtā nisāmetha sabbe,


pli: Mettaṁ karotha mānusiyā pajāya;


pli: Divā ca ratto ca haranti ye baliṁ,


pli: Tasmā hi ne rakkhatha appamattā.


pli: Yaṁ kiñci vittaṁ idha vā huraṁ vā,


pli: Saggesu vā yaṁ ratanaṁ paṇītaṁ;


pli: Na no samaṁ atthi tathāgatena,


pli: Idampi buddhe ratanaṁ paṇītaṁ;


pli: Etena saccena suvatthi hotu.


pli: Khayaṁ virāgaṁ amataṁ paṇītaṁ,


pli: Yadajjhagā sakyamunī samāhito;


pli: Na tena dhammena samatthi kiñci,


pli: Idampi dhamme ratanaṁ paṇītaṁ;


pli: Yaṁ buddhaseṭṭho parivaṇṇayī suciṁ,


pli: Samādhimānantarikaññamāhu;


pli: Samādhinā tena samo na vijjati,


pli: Ye puggalā aṭṭha sataṁ pasatthā,


pli: Cattāri etāni yugāni honti;


pli: Te dakkhiṇeyyā sugatassa sāvakā,


pli: Etesu dinnāni mahapphalāni;


pli: Idampi saṅghe ratanaṁ paṇītaṁ,


pli: Ye suppayuttā manasā daḷhena,


pli: Nikkāmino gotamasāsanamhi;


pli: Te pattipattā amataṁ vigayha,


pli: Laddhā mudhā nibbutiṁ bhuñjamānā;


pli: Etena saccena suvatthi hotu.


pli: Yathindakhīlo pathavissito siyā,


pli: Catubbhi vātehi asampakampiyo;


pli: Tathūpamaṁ sappurisaṁ vadāmi,


pli: Yo ariyasaccāni avecca passati;


pli: Ye ariyasaccāni vibhāvayanti,


pli: Gambhīrapaññena sudesitāni;


pli: Kiñcāpi te honti bhusaṁ pamattā,


pli: Na te bhavaṁ aṭṭhamamādiyanti;


pli: Sahāvassa dassanasampadāya,


pli: Tayassu dhammā jahitā bhavanti;


pli: Sakkāyadiṭṭhī vicikicchitañca,


pli: Sīlabbataṁ vāpi yadatthi kiñci.


pli: Catūhapāyehi ca vippamutto,


pli: Chaccābhiṭhānāni abhabba kātuṁ;


pli: Idampi saṅghe ratanaṁ paṇītaṁ,


pli: Kiñcāpi so kamma karoti pāpakaṁ,


pli: Kāyena vācā uda cetasā vā;


pli: Abhabba so tassa paṭicchadāya,


pli: Abhabbatā diṭṭhapadassa vuttā;


pli: Etena saccena suvatthi hotu.


pli: Vanappagumbe yatha phussitagge,


pli: Gimhānamāse paṭhamasmiṁ gimhe;


pli: Tathūpamaṁ dhammavaraṁ adesayi,


pli: Nibbānagāmiṁ paramaṁ hitāya;


pli: Idampi buddhe ratanaṁ paṇītaṁ,


pli: Varo varaññū varado varāharo,


pli: Anuttaro dhammavaraṁ adesayi;


pli: Khīṇaṁ purāṇaṁ nava natthi sambhavaṁ,


pli: Virattacittāyatike bhavasmiṁ;


pli: Te khīṇabījā avirūḷhichandā,


pli: Nibbanti dhīrā yathāyaṁ padīpo;


pli: Idampi saṅghe ratanaṁ paṇītaṁ,


pli: Yānīdha bhūtāni samāgatāni,


pli: Bhummāni vā yāni va antalikkhe;


pli: Tathāgataṁ devamanussapūjitaṁ,


pli: Buddhaṁ namassāma suvatthi hotu.


pli: Dhammaṁ namassāma suvatthi hotu.


pli: Saṅghaṁ namassāma suvatthi hotūti.


pli: Ratanasuttaṁ.


title_pli: Khuddakapāṭha 7 Tirokuṭṭasutta

pli: Khuddakapāṭha 7


pli: Tirokuṭṭasutta


pli: Tirokuṭṭesu tiṭṭhanti,


pli: sandhisiṅghāṭakesu ca;


pli: Dvārabāhāsu tiṭṭhanti,


pli: āgantvāna sakaṁ gharaṁ.


pli: Pahūte annapānamhi,


pli: khajjabhojje upaṭṭhite;


pli: Na tesaṁ koci sarati,


pli: sattānaṁ kammapaccayā.


pli: Evaṁ dadanti ñātīnaṁ,


pli: ye honti anukampakā;


pli: Suciṁ paṇītaṁ kālena,


pli: kappiyaṁ pānabhojanaṁ.


pli: Idaṁ vo ñātīnaṁ hotu,


pli: sukhitā hontu ñātayo;


pli: Te ca tattha samāgantvā,


pli: ñātipetā samāgatā.


pli: sakkaccaṁ anumodare;


pli: Ciraṁ jīvantu no ñātī,


pli: yesaṁ hetu labhāmase.


pli: Amhākañca katā pūjā,


pli: dāyakā ca anipphalā;


pli: Na hi tattha kasī atthi,


pli: gorakkhettha na vijjati.


pli: Vaṇijjā tādisī natthi,


pli: hiraññena kayākayaṁ;


pli: Ito dinnena yāpenti,


pli: petā kālagatā tahiṁ.


pli: Unname udakaṁ vuṭṭhaṁ,


pli: yathā ninnaṁ pavattati;


pli: Evamevaṁ ito dinnaṁ,


pli: petānaṁ upakappati.


pli: Yathā vārivahā pūrā,


pli: paripūrenti sāgaraṁ;


pli: Adāsi me akāsi me,


pli: ñāti mittā sakhā ca me;


pli: Petānaṁ dakkhiṇaṁ dajjā,


pli: pubbe katamanussaraṁ.


pli: Na hi ruṇṇaṁ vā soko vā,


pli: yā caññā paridevanā;


pli: Na taṁ petānamatthāya,


pli: evaṁ tiṭṭhanti ñātayo.


pli: Ayañca kho dakkhiṇā dinnā,


pli: saṅghamhi suppatiṭṭhitā;


pli: Dīgharattaṁ hitāyassa,


pli: ṭhānaso upakappati.


pli: So ñātidhammo ca ayaṁ nidassito,


pli: Petāna pūjā ca katā uḷārā;


pli: Balañca bhikkhūnamanuppadinnaṁ,


pli: Tumhehi puññaṁ pasutaṁ anappakanti.


pli: Tirokuṭṭasuttaṁ.


title_pli: Khuddakapāṭha 8 Nidhikaṇḍasutta

pli: Khuddakapāṭha 8


pli: Nidhikaṇḍasutta


pli: Nidhiṁ nidheti puriso,


pli: gambhīre odakantike;


pli: Atthe kicce samuppanne,


pli: atthāya me bhavissati.


pli: Rājato vā duruttassa,


pli: corato pīḷitassa vā;


pli: Iṇassa vā pamokkhāya,


pli: dubbhikkhe āpadāsu vā;


pli: Etadatthāya lokasmiṁ,


pli: nidhi nāma nidhīyati.


pli: Tāvassunihito santo,


pli: Na sabbo sabbadā eva,


pli: tassa taṁ upakappati.


pli: Nidhi vā ṭhānā cavati,


pli: saññā vāssa vimuyhati;


pli: Nāgā vā apanāmenti,


pli: yakkhā vāpi haranti naṁ.


pli: Appiyā vāpi dāyādā,


pli: uddharanti apassato;


pli: Yadā puññakkhayo hoti,


pli: sabbametaṁ vinassati.


pli: Yassa dānena sīlena,


pli: saṁyamena damena ca;


pli: Nidhī sunihito hoti,


pli: itthiyā purisassa vā.


pli: Cetiyamhi ca saṅghe vā,


pli: puggale atithīsu vā;


pli: Mātari pitari cāpi,


pli: atho jeṭṭhamhi bhātari.


pli: Eso nidhi sunihito,


pli: ajeyyo anugāmiko;


pli: Pahāya gamanīyesu,


pli: etaṁ ādāya gacchati.


pli: Asādhāraṇamaññesaṁ,


pli: acorāharaṇo nidhi;


pli: Kayirātha dhīro puññāni,


pli: yo nidhi anugāmiko.


pli: Esa devamanussānaṁ,


pli: sabbakāmadado nidhi;


pli: Yaṁ yadevābhipatthenti,


pli: sabbametena labbhati.


pli: Suvaṇṇatā susaratā,


pli: susaṇṭhānā surūpatā;


pli: Ādhipaccaparivāro,


pli: Padesarajjaṁ issariyaṁ,


pli: cakkavattisukhaṁ piyaṁ;


pli: Devarajjampi dibbesu,


pli: Mānussikā ca sampatti,


pli: devaloke ca yā rati;


pli: Yā ca nibbānasampatti,


pli: Mittasampadamāgamma,


pli: yonisova payuñjato;


pli: Vijjāvimuttivasībhāvo,


pli: Paṭisambhidā vimokkhā ca,


pli: yā ca sāvakapāramī;


pli: Paccekabodhi buddhabhūmi,


pli: Evaṁ mahatthikā esā,


pli: yadidaṁ puññasampadā;


pli: Tasmā dhīrā pasaṁsanti,


pli: paṇḍitā katapuññatanti.


pli: Nidhikaṇḍasuttaṁ.


title_pli: Khuddakapāṭha 9 Mettasutta

pli: Khuddakapāṭha 9


pli: Mettasutta


pli: Karaṇīyamatthakusalena,


pli: Yanta santaṁ padaṁ abhisamecca;


pli: Sakko ujū ca suhujū ca,


pli: Sūvaco cassa mudu anatimānī.


pli: Santussako ca subharo ca,


pli: Appakicco ca sallahukavutti;


pli: Santindriyo ca nipako ca,


pli: Appagabbho kulesvananugiddho.


pli: Na ca khuddamācare kiñci,


pli: Yena viññū pare upavadeyyuṁ;


pli: Sukhino va khemino hontu,


pli: Sabbasattā bhavantu sukhitattā.


pli: Ye keci pāṇabhūtatthi,


pli: Tasā vā thāvarā vanavasesā;


pli: Dīghā vā ye va mahantā,


pli: Majjhimā rassakā aṇukathūlā.


pli: Diṭṭhā vā ye va adiṭṭhā,


pli: Ye va dūre vasanti avidūre;


pli: Bhūtā va sambhavesī va,


pli: Na paro paraṁ nikubbetha,


pli: Nātimaññetha katthaci na kañci;


pli: Byārosanā paṭighasañña,


pli: Nāññamaññassa dukkhamiccheyya.


pli: Mātā yathā niyaṁ puttam


pli: Āyusā ekaputtamanurakkhe;


pli: Evampi sabbabhūtesu,


pli: Mānasaṁ bhāvaye aparimāṇaṁ.


pli: Mettañca sabbalokasmi,


pli: Mānasaṁ bhāvaye aparimāṇaṁ;


pli: Uddhaṁ adho ca tiriyañca,


pli: Asambādhaṁ averamasapattaṁ.


pli: Tiṭṭhaṁ caraṁ nisinno va,


pli: Sayāno yāvatāssa vitamiddho;


pli: Etaṁ satiṁ adhiṭṭheyya,


pli: Brahmametaṁ vihāramidhamāhu.


pli: Diṭṭhiñca anupaggamma,


pli: Sīlavā dassanena sampanno;


pli: Kāmesu vinaya gedhaṁ,


pli: Na hi jātuggabbhaseyya punaretīti.


pli: Mettasuttaṁ.


pli: Khuddakapāṭhapāḷi niṭṭhitā.


nikaya: kv

title_pli: Kathāvatthu Mahāpaṇṇāsaka

pli: Kathāvatthu


pli: Mahāpaṇṇāsaka


pli: Paṭhamavagga


pli: Puggalakathā


pli: 1. Anulomapaccanīka


pli: Namo tassa Bhagavato Arahato Sammāsambuddhassa.


pli: Yo saccikaṭṭho paramattho, tato so puggalo upalabbhati saccikaṭṭhaparamatthenāti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “yo saccikaṭṭho paramattho, tato so puggalo upalabbhati saccikaṭṭhaparamatthenā”ti.


pli: Yaṁ tattha vadesi—


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’”ti micchā.


pli: No ce pana vattabbe—


pli: “yo saccikaṭṭho paramattho, tato so puggalo upalabbhati saccikaṭṭhaparamatthenā”ti, no ca vata re vattabbe—


pli: Anulomapañcakaṁ.


pli: Yo saccikaṭṭho paramattho, tato so puggalo nupalabbhati saccikaṭṭhaparamatthenāti?


pli: Ājānāhi paṭikammaṁ.


pli: Hañci puggalo nupalabbhati saccikaṭṭhaparamatthena, tena vata re vattabbe—


pli: “yo saccikaṭṭho paramattho, tato so puggalo nupalabbhati saccikaṭṭhaparamatthenā”ti.


pli: ‘puggalo nupalabbhati saccikaṭṭhaparamatthena’, no ca vattabbe—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti micchā.


pli: “yo saccikaṭṭho paramattho, tato so puggalo nupalabbhati saccikaṭṭhaparamatthenā”ti, no ca vata re vattabbe—


pli: Paṭikammacatukkaṁ.


pli: Tvañce pana maññasi—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti, tena tava tattha hetāya paṭiññāya hevaṁ paṭijānantaṁ hevaṁ niggahetabbe.


pli: Atha taṁ niggaṇhāma.


pli: Suniggahito ca hosi.


pli: Yaṁ tattha vadesi—


pli: “vattabbe kho—


pli: No ce pana vattabbe—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti idaṁ te micchā.


pli: Niggahacatukkaṁ.


pli: Ese ce dunniggahite hevamevaṁ tattha dakkha.


pli: Vattabbe kho—


pli: “puggalo upalabbhati saccikaṭṭhaparamatthena”, no ca vattabbe—


pli: “yo saccikaṭṭho paramattho, tato so puggalo upalabbhati saccikaṭṭhaparamatthenā”ti.


pli: No ca mayaṁ tayā tattha hetāya paṭiññāya hevaṁ paṭijānantā hevaṁ niggahetabbā.


pli: Atha maṁ niggaṇhāsi.


pli: Dunniggahitā ca homa.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’”ti micchā.


pli: “yo saccikaṭṭho paramattho, tato so puggalo upalabbhati saccikaṭṭhaparamatthenā”ti, no ca vata re vattabbe—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’”ti idaṁ te micchā.


pli: Upanayanacatukkaṁ.


pli: Na hevaṁ niggahetabbe.


pli: Tena hi yaṁ niggaṇhāsi—


pli: “hañci puggalo upalabbhati saccikaṭṭhaparamatthena, tena vata re vattabbe—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’ti.


pli: Yaṁ tattha vadesi—


pli: ‘vattabbe kho—


pli: puggalo upalabbhati saccikaṭṭhaparamatthena, no ca vattabbe—


pli: yo saccikaṭṭho paramattho, tato so puggalo upalabbhati saccikaṭṭhaparamatthenā’”ti micchā.


pli: No ce pana vattabbe—


pli: “vattabbe kho—


pli: Tena hi ye kate niggahe se niggahe dukkaṭe.


pli: Sukate paṭikamme.


pli: Sukatā paṭipādanāti.


pli: Niggamanacatukkaṁ.


pli: Paṭhamo niggaho.


pli: 2. Paccanīkānuloma


pli: Yo saccikaṭṭho paramattho, tato so puggalo nupalabbhati saccikaṭṭhaparamatthenāti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo nupalabbhati saccikaṭṭhaparamatthena, tena vata re vattabbe—


pli: “yo saccikaṭṭho paramattho, tato so puggalo nupalabbhati saccikaṭṭhaparamatthenā”ti.


pli: Yaṁ tattha vadesi—


pli: ‘puggalo nupalabbhati saccikaṭṭhaparamatthena’, no ca vattabbe—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti micchā.


pli: “yo saccikaṭṭho paramattho, tato so puggalo nupalabbhati saccikaṭṭhaparamatthenā”ti, no ca vata re vattabbe—


pli: Paccanīkapañcakaṁ.


pli: Yo saccikaṭṭho paramattho, tato so puggalo upalabbhati saccikaṭṭhaparamatthenāti?


pli: Ājānāhi paṭikammaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “yo saccikaṭṭho paramattho, tato so puggalo upalabbhati saccikaṭṭhaparamatthenā”ti.


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’”ti micchā.


pli: No ce pana vattabbe—


pli: “yo saccikaṭṭho paramattho, tato so puggalo upalabbhati saccikaṭṭhaparamatthenā”ti, no ca vata re vattabbe—


pli: Paṭikammacatukkaṁ.


pli: Tvañce pana maññasi—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’”ti, tena tava tattha hetāya paṭiññāya hevaṁ paṭijānantaṁ hevaṁ niggahetabbe.


pli: Atha taṁ niggaṇhāma, suniggahito ca hosi.


pli: Yaṁ tattha vadesi—


pli: ‘yo saccikaṭṭho paramattho, tato so puggalo upalabbhati saccikaṭṭhaparamatthenā’”ti idaṁ te micchā.


pli: Niggahacatukkaṁ.


pli: Ese ce dunniggahite hevamevaṁ tattha dakkha.


pli: Vattabbe kho—


pli: “puggalo nupalabbhati saccikaṭṭhaparamatthena”, no ca vattabbe—


pli: “yo saccikaṭṭho paramattho, tato so puggalo nupalabbhati saccikaṭṭhaparamatthenā”ti.


pli: No ca mayaṁ tayā tattha hetāya paṭiññāya hevaṁ paṭijānantā hevaṁ niggahetabbā.


pli: Atha maṁ niggaṇhāsi, dunniggahitā ca homa.


pli: Hañci puggalo nupalabbhati saccikaṭṭhaparamatthena, tena vata re vattabbe—


pli: “vattabbe kho—


pli: ‘puggalo nupalabbhati saccikaṭṭhaparamatthena’, no ca vattabbe—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti micchā.


pli: No ce pana vattabbe—


pli: “yo saccikaṭṭho paramattho, tato so puggalo nupalabbhati saccikaṭṭhaparamatthenā”ti, no ca vata re vattabbe—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti idaṁ te micchā.


pli: Upanayanacatukkaṁ.


pli: Na hevaṁ niggahetabbe.


pli: Tena hi yaṁ niggaṇhāsi—


pli: “hañci puggalo nupalabbhati saccikaṭṭhaparamatthena, tena vata re vattabbe—


pli: ‘yo saccikaṭṭho paramattho, tato so puggalo nupalabbhati saccikaṭṭhaparamatthenā’ti.


pli: Yaṁ tattha vadesi—


pli: ‘vattabbe kho—


pli: puggalo nupalabbhati saccikaṭṭhaparamatthena, no ca vattabbe—


pli: yo saccikaṭṭho paramattho, tato so puggalo nupalabbhati saccikaṭṭhaparamatthenā’”ti micchā.


pli: Tena hi ye kate niggahe se niggahe dukkaṭe.


pli: Sukate paṭikamme, sukatā paṭipādanāti.


pli: Niggamanacatukkaṁ.


pli: Dutiyo niggaho.


pli: Okāsasaccikaṭṭha


pli: 1. Anulomapaccanīka


pli: Sabbattha puggalo upalabbhati saccikaṭṭhaparamatthenāti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “sabbattha puggalo upalabbhati saccikaṭṭhaparamatthenā”ti.


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘sabbattha puggalo upalabbhati saccikaṭṭhaparamatthenā’”ti micchā.


pli: No ce pana vattabbe—


pli: “sabbattha puggalo upalabbhati saccikaṭṭhaparamatthenā”ti, no ca vata re vattabbe—


pli: Yaṁ tattha vadesi—


pli: ‘sabbattha puggalo upalabbhati saccikaṭṭhaparamatthenā’”ti micchā …pe….


pli: Tatiyo niggaho.


pli: Kālasaccikaṭṭha


pli: Sabbadā puggalo upalabbhati saccikaṭṭhaparamatthenāti?


pli: “sabbadā puggalo upalabbhati saccikaṭṭhaparamatthenā”ti.


pli: ‘sabbadā puggalo upalabbhati saccikaṭṭhaparamatthenā’”ti micchā.


pli: “sabbadā puggalo upalabbhati saccikaṭṭhaparamatthenā”ti, no ca vata re vattabbe—


pli: ‘sabbadā puggalo upalabbhati saccikaṭṭhaparamatthenā’”ti micchā …pe….


pli: Catuttho niggaho.


pli: Avayavasaccikaṭṭha


pli: 1. Anulomapaccanīka


pli: Sabbesu puggalo upalabbhati saccikaṭṭhaparamatthenāti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “sabbesu puggalo upalabbhati saccikaṭṭhaparamatthenā”ti.


pli: Yaṁ tattha vadesi—


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘sabbesu puggalo upalabbhati saccikaṭṭhaparamatthenā’”ti micchā.


pli: No ce pana vattabbe—


pli: “sabbesu puggalo upalabbhati saccikaṭṭhaparamatthenā”ti, no ca vata re vattabbe—


pli: ‘sabbesu puggalo upalabbhati saccikaṭṭhaparamatthenā’”ti micchā …pe….


pli: Pañcamo niggaho.


pli: 1. Paccanīkānuloma


pli: Sabbattha puggalo nupalabbhati saccikaṭṭhaparamatthenāti?


pli: Hañci puggalo nupalabbhati saccikaṭṭhaparamatthena, tena vata re vattabbe—


pli: “sabbattha puggalo nupalabbhati saccikaṭṭhaparamatthenā”ti.


pli: ‘puggalo nupalabbhati saccikaṭṭhaparamatthena’, no ca vattabbe—


pli: ‘sabbattha puggalo nupalabbhati saccikaṭṭhaparamatthenā’”ti micchā.


pli: “sabbattha puggalo nupalabbhati saccikaṭṭhaparamatthenā”ti, no ca vata re vattabbe—


pli: ‘sabbattha puggalo nupalabbhati saccikaṭṭhaparamatthenā’”ti micchā …pe….


pli: Chaṭṭho niggaho.


pli: Sabbadā puggalo nupalabbhati saccikaṭṭhaparamatthenāti?


pli: Na hevaṁ vattabbe.


pli: Ājānāhi niggahaṁ.


pli: “sabbadā puggalo nupalabbhati saccikaṭṭhaparamatthenā”ti.


pli: Yaṁ tattha vadesi—


pli: “vattabbe kho—


pli: ‘sabbadā puggalo nupalabbhati saccikaṭṭhaparamatthenā’”ti micchā.


pli: No ce pana vattabbe—


pli: “sabbadā puggalo nupalabbhati saccikaṭṭhaparamatthenā”ti, no ca vata re vattabbe—


pli: ‘sabbadā puggalo nupalabbhati saccikaṭṭhaparamatthenā’”ti micchā …pe….


pli: Sattamo niggaho.


pli: 1. Paccanīkānuloma


pli: Sabbesu puggalo nupalabbhati saccikaṭṭhaparamatthenāti?


pli: Hañci puggalo nupalabbhati saccikaṭṭhaparamatthena, tena vata re vattabbe—


pli: “sabbesu puggalo nupalabbhati saccikaṭṭhaparamatthenā”ti.


pli: ‘puggalo nupalabbhati saccikaṭṭhaparamatthena’, no ca vattabbe—


pli: ‘sabbesu puggalo nupalabbhati saccikaṭṭhaparamatthenā’”ti micchā.


pli: “sabbesu puggalo nupalabbhati saccikaṭṭhaparamatthenā”ti, no ca vata re vattabbe—


pli: ‘sabbesu puggalo nupalabbhati saccikaṭṭhaparamatthenā’”ti micchā …pe….


pli: Aṭṭhakaniggaho.


pli: Suddhikasaṁsandana


pli: Puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthenāti?


pli: Aññaṁ rūpaṁ añño puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthena, tena vata re vattabbe—


pli: “aññaṁ rūpaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthena’, no ca vattabbe—


pli: ‘aññaṁ rūpaṁ añño puggalo’”ti micchā.


pli: No ce pana vattabbe—


pli: “aññaṁ rūpaṁ añño puggalo”ti, no ca vata re vattabbe—


pli: “puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthenā”ti.


pli: ‘aññaṁ rūpaṁ añño puggalo’”ti micchā …pe….


pli: Puggalo upalabbhati saccikaṭṭhaparamatthena, vedanā ca upalabbhati saccikaṭṭhaparamatthena …pe…


pli: saññā ca upalabbhati …pe…


pli: saṅkhārā ca upalabbhanti …pe…


pli: Aññaṁ viññāṇaṁ añño puggaloti?


pli: Hañci puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena, tena vata re vattabbe—


pli: “aññaṁ viññāṇaṁ añño puggalo”ti.


pli: ‘puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena’, no ca vattabbe—


pli: ‘aññaṁ viññāṇaṁ añño puggalo’”ti micchā.


pli: “aññaṁ viññāṇaṁ añño puggalo”ti, no ca vata re vattabbe—


pli: “puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthenā”ti.


pli: Yaṁ tattha vadesi—


pli: “vattabbe kho—


pli: ‘aññaṁ viññāṇaṁ añño puggalo’”ti micchā …pe….


pli: Puggalo upalabbhati saccikaṭṭhaparamatthena, cakkhāyatanañca upalabbhati saccikaṭṭhaparamatthena …pe…


pli: sotāyatanañca upalabbhati … ghānāyatanañca upalabbhati … jivhāyatanañca upalabbhati … kāyāyatanañca upalabbhati … rūpāyatanañca upalabbhati … saddāyatanañca upalabbhati … gandhāyatanañca upalabbhati … rasāyatanañca upalabbhati … phoṭṭhabbāyatanañca upalabbhati … manāyatanañca upalabbhati … dhammāyatanañca upalabbhati saccikaṭṭhaparamatthena …pe….


pli: Cakkhudhātu ca upalabbhati saccikaṭṭhaparamatthena …pe…


pli: sotadhātu ca upalabbhati … ghānadhātu ca upalabbhati … jivhādhātu ca upalabbhati … kāyadhātu ca upalabbhati … rūpadhātu ca upalabbhati … saddadhātu ca upalabbhati … gandhadhātu ca upalabbhati … rasadhātu ca upalabbhati … phoṭṭhabbadhātu ca upalabbhati … cakkhuviññāṇadhātu ca upalabbhati … sotaviññāṇadhātu ca upalabbhati … ghānaviññāṇadhātu ca upalabbhati … jivhāviññāṇadhātu ca upalabbhati … kāyaviññāṇadhātu ca upalabbhati … manodhātu ca upalabbhati … manoviññāṇadhātu ca upalabbhati … dhammadhātu ca upalabbhati saccikaṭṭhaparamatthena …pe….


pli: Cakkhundriyañca upalabbhati saccikaṭṭhaparamatthena …pe…


pli: sotindriyañca upalabbhati … ghānindriyañca upalabbhati … jivhindriyañca upalabbhati … kāyindriyañca upalabbhati … manindriyañca upalabbhati … jīvitindriyañca upalabbhati … itthindriyañca upalabbhati … purisindriyañca upalabbhati … sukhindriyañca upalabbhati … dukkhindriyañca upalabbhati … somanassindriyañca upalabbhati … domanassindriyañca upalabbhati … upekkhindriyañca upalabbhati … saddhindriyañca upalabbhati … vīriyindriyañca upalabbhati … satindriyañca upalabbhati … samādhindriyañca upalabbhati … paññindriyañca upalabbhati … anaññātaññassāmītindriyañca upalabbhati … aññindriyañca upalabbhati … aññātāvindriyañca upalabbhati saccikaṭṭhaparamatthenāti?


pli: Aññaṁ aññātāvindriyaṁ añño puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthena, tena vata re vattabbe—


pli: “aññaṁ aññātāvindriyaṁ añño puggalo”ti.


pli: ‘puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthena’, no ca vattabbe—


pli: ‘aññaṁ aññātāvindriyaṁ añño puggalo’”ti micchā.


pli: No ce pana vattabbe—


pli: “aññaṁ aññātāvindriyaṁ añño puggalo”ti, no ca vata re vattabbe—


pli: “puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthenā”ti.


pli: Yaṁ tattha vadesi—


pli: “vattabbe kho—


pli: ‘aññaṁ aññātāvindriyaṁ añño puggalo’”ti micchā …pe….


pli: Vuttaṁ bhagavatā—


pli: “atthi puggalo attahitāya paṭipanno”, rūpañca upalabbhati saccikaṭṭhaparamatthenāti?


pli: Aññaṁ rūpaṁ añño puggaloti?


pli: Ājānāhi paṭikammaṁ.


pli: Hañci vuttaṁ bhagavatā—


pli: “atthi puggalo attahitāya paṭipanno”, rūpañca upalabbhati saccikaṭṭhaparamatthena, tena vata re vattabbe—


pli: “aññaṁ rūpaṁ añño puggalo”ti.


pli: ‘vuttaṁ bhagavatā—


pli: atthi puggalo attahitāya paṭipanno, rūpañca upalabbhati saccikaṭṭhaparamatthena’, no ca vattabbe—


pli: ‘aññaṁ rūpaṁ añño puggalo’”ti micchā.


pli: “aññaṁ rūpaṁ añño puggalo”ti, no ca vata re vattabbe—


pli: “vuttaṁ bhagavatā—


pli: ‘atthi puggalo attahitāya paṭipanno’, rūpañca upalabbhati saccikaṭṭhaparamatthenā”ti.


pli: ‘aññaṁ rūpaṁ añño puggalo’”ti micchā …pe….


pli: “atthi puggalo attahitāya paṭipanno”, vedanā ca upalabbhati …pe…


pli: saññā ca upalabbhati …pe…


pli: saṅkhārā ca upalabbhanti …pe…


pli: Aññaṁ viññāṇaṁ añño puggaloti?


pli: Na hevaṁ vattabbe.


pli: “atthi puggalo attahitāya paṭipanno”, viññāṇañca upalabbhati saccikaṭṭhaparamatthena, tena vata re vattabbe—


pli: “aññaṁ viññāṇaṁ añño puggalo”ti.


pli: Yaṁ tattha vadesi—


pli: “vattabbe kho—


pli: atthi puggalo attahitāya paṭipanno, viññāṇañca upalabbhati saccikaṭṭhaparamatthena’, no ca vattabbe—


pli: ‘aññaṁ viññāṇaṁ añño puggalo’”ti micchā.


pli: No ce pana vattabbe—


pli: “aññaṁ viññāṇaṁ añño puggalo”ti, no ca vata re vattabbe—


pli: ‘atthi puggalo attahitāya paṭipanno’, viññāṇañca upalabbhati saccikaṭṭhaparamatthenā”ti.


pli: ‘vuttaṁ bhagavatā—


pli: atthi puggalo attahitāya paṭipanno’, viññāṇañca upalabbhati saccikaṭṭhaparamatthena, no ca vattabbe—


pli: ‘aññaṁ viññāṇaṁ añño puggalo’”ti micchā …pe….


pli: Vuttaṁ bhagavatā—


pli: “atthi puggalo attahitāya paṭipanno”, cakkhāyatanañca upalabbhati saccikaṭṭhaparamatthena …pe…


pli: sotāyatanañca upalabbhati …pe…


pli: dhammāyatanañca upalabbhati saccikaṭṭhaparamatthena …pe….


pli: Cakkhudhātu ca upalabbhati saccikaṭṭhaparamatthena …pe…


pli: kāyadhātu ca upalabbhati …pe…


pli: rūpadhātu ca upalabbhati …pe…


pli: phoṭṭhabbadhātu ca upalabbhati …pe…


pli: cakkhuviññāṇadhātu ca upalabbhati …pe…


pli: manoviññāṇadhātu ca upalabbhati …pe…


pli: dhammadhātu ca upalabbhati saccikaṭṭhaparamatthena …pe….


pli: Cakkhundriyañca upalabbhati saccikaṭṭhaparamatthena …pe…


pli: sotindriyañca upalabbhati saccikaṭṭhaparamatthena …pe…


pli: aññindriyañca upalabbhati saccikaṭṭhaparamatthena …pe….


pli: “atthi puggalo attahitāya paṭipanno”, aññātāvindriyañca upalabbhati saccikaṭṭhaparamatthenāti?


pli: Aññaṁ aññātāvindriyaṁ añño puggaloti?


pli: Na hevaṁ vattabbe.


pli: Ājānāhi paṭikammaṁ.


pli: Hañci vuttaṁ bhagavatā—


pli: “atthi puggalo attahitāya paṭipanno”, aññātāvindriyañca upalabbhati saccikaṭṭhaparamatthena, tena vata re vattabbe—


pli: “aññaṁ aññātāvindriyaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘vuttaṁ bhagavatā—


pli: atthi puggalo attahitāya paṭipanno, aññātāvindriyañca upalabbhati saccikaṭṭhaparamatthena’, no ca vattabbe—


pli: ‘aññaṁ aññātāvindriyaṁ añño puggalo’”ti micchā.


pli: No ce pana vattabbe—


pli: “aññaṁ aññātāvindriyaṁ añño puggalo”ti, no ca vata re vattabbe—


pli: “vuttaṁ bhagavatā—


pli: ‘atthi puggalo attahitāya paṭipanno’, aññātāvindriyañca upalabbhati saccikaṭṭhaparamatthenā”ti.


pli: ‘aññaṁ aññātāvindriyaṁ añño puggalo’”ti micchā …pe….


pli: Suddhikasaṁsandanā.


pli: Opammasaṁsandana


pli: Rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanāti?


pli: Puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthenāti?


pli: Aññaṁ rūpaṁ añño puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanā, puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthena;


pli: tena vata re vattabbe—


pli: “aññaṁ rūpaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanā, puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthena’, no ca vattabbe—


pli: ‘aññaṁ rūpaṁ añño puggalo’”ti micchā.


pli: No ce pana vattabbe—


pli: “aññaṁ rūpaṁ añño puggalo”ti, no ca vata re vattabbe—


pli: “rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanā, puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthenā”ti.


pli: ‘aññaṁ rūpaṁ añño puggalo’”ti micchā …pe….


pli: Rūpaṁ upalabbhati saccikaṭṭhaparamatthena, saññā ca upalabbhati …pe…


pli: saṅkhārā ca upalabbhanti …pe…


pli: viññāṇañca upalabbhati saccikaṭṭhaparamatthena, aññaṁ rūpaṁ aññaṁ viññāṇanti?


pli: Puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthenāti?


pli: Aññaṁ rūpaṁ añño puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci rūpaṁ upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena, aññaṁ rūpaṁ aññaṁ viññāṇaṁ, puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthena;


pli: tena vata re vattabbe—


pli: “aññaṁ rūpaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘rūpaṁ upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena, aññaṁ rūpaṁ aññaṁ viññāṇaṁ, puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthena’, no ca vattabbe—


pli: ‘aññaṁ rūpaṁ añño puggalo’”ti micchā.


pli: No ce pana vattabbe—


pli: “aññaṁ rūpaṁ añño puggalo”ti, no ca vata re vattabbe—


pli: “rūpaṁ upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena, aññaṁ rūpaṁ aññaṁ viññāṇaṁ, puggalo upalabbhati saccikaṭṭhaparamatthena, rūpañca upalabbhati saccikaṭṭhaparamatthenā”ti.


pli: ‘aññaṁ rūpaṁ añño puggalo’”ti micchā …pe….


pli: Vedanā upalabbhati saccikaṭṭhaparamatthena, saññā ca upalabbhati …pe…


pli: saṅkhārā ca upalabbhanti …pe…


pli: viññāṇañca upalabbhati …pe…


pli: rūpañca upalabbhati saccikaṭṭhaparamatthena …pe….


pli: Saññā upalabbhati saccikaṭṭhaparamatthena, saṅkhārā ca upalabbhanti …pe…


pli: rūpañca upalabbhati …pe…


pli: vedanā ca upalabbhati saccikaṭṭhaparamatthena …pe….


pli: Saṅkhārā upalabbhanti saccikaṭṭhaparamatthena, viññāṇañca upalabbhati …pe…


pli: vedanā ca upalabbhati …pe…


pli: saññā ca upalabbhati saccikaṭṭhaparamatthena …pe….


pli: Viññāṇaṁ upalabbhati saccikaṭṭhaparamatthena, rūpañca upalabbhati …pe…


pli: saññā ca upalabbhati …pe…


pli: saṅkhārā ca upalabbhanti saccikaṭṭhaparamatthena, aññaṁ viññāṇaṁ aññe saṅkhārāti?


pli: Puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthenāti?


pli: Aññaṁ viññāṇaṁ añño puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci viññāṇaṁ upalabbhati saccikaṭṭhaparamatthena, saṅkhārā ca upalabbhanti saccikaṭṭhaparamatthena, aññaṁ viññāṇaṁ aññe saṅkhārā, puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena;


pli: tena vata re vattabbe—


pli: “aññaṁ viññāṇaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘viññāṇaṁ upalabbhati saccikaṭṭhaparamatthena, saṅkhārā ca upalabbhanti saccikaṭṭhaparamatthena, aññaṁ viññāṇaṁ aññe saṅkhārā, puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthena’, no ca vattabbe—


pli: ‘aññaṁ viññāṇaṁ añño puggalo’”ti micchā.


pli: No ce pana vattabbe—


pli: “aññaṁ viññāṇaṁ añño puggalo”ti, no ca vata re vattabbe—


pli: “viññāṇaṁ upalabbhati saccikaṭṭhaparamatthena, saṅkhārā ca upalabbhanti saccikaṭṭhaparamatthena, aññaṁ viññāṇaṁ aññe saṅkhārā, puggalo upalabbhati saccikaṭṭhaparamatthena, viññāṇañca upalabbhati saccikaṭṭhaparamatthenā”ti.


pli: ‘aññaṁ viññāṇaṁ añño puggalo’”ti micchā …pe….


pli: Cakkhāyatanaṁ upalabbhati saccikaṭṭhaparamatthena, sotāyatanañca upalabbhati …pe…


pli: dhammāyatanañca upalabbhati saccikaṭṭhaparamatthena …pe…


pli: sotāyatanaṁ upalabbhati …pe…


pli: dhammāyatanaṁ upalabbhati saccikaṭṭhaparamatthena, cakkhāyatanañca upalabbhati …pe…


pli: manāyatanañca upalabbhati saccikaṭṭhaparamatthena …pe….


pli: Cakkhudhātu upalabbhati saccikaṭṭhaparamatthena, sotadhātu ca upalabbhati …pe…


pli: dhammadhātu ca upalabbhati saccikaṭṭhaparamatthena …pe…


pli: sotadhātu upalabbhati …pe…


pli: dhammadhātu upalabbhati saccikaṭṭhaparamatthena, cakkhudhātu ca upalabbhati …pe…


pli: manoviññāṇadhātu ca upalabbhati saccikaṭṭhaparamatthena …pe….


pli: Cakkhundriyaṁ upalabbhati saccikaṭṭhaparamatthena, sotindriyañca upalabbhati …pe…


pli: aññātāvindriyañca upalabbhati saccikaṭṭhaparamatthena …pe…


pli: sotindriyaṁ upalabbhati …pe…


pli: aññātāvindriyaṁ upalabbhati saccikaṭṭhaparamatthena …pe…


pli: cakkhundriyañca upalabbhati …pe…


pli: aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyanti?


pli: Puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthenāti?


pli: Aññaṁ aññātāvindriyaṁ añño puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci aññātāvindriyaṁ upalabbhati saccikaṭṭhaparamatthena, aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyaṁ, puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthena;


pli: tena vata re vattabbe—


pli: “aññaṁ aññātāvindriyaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘aññātāvindriyaṁ upalabbhati saccikaṭṭhaparamatthena, aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyaṁ, puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthena’, no ca vattabbe—


pli: ‘aññaṁ aññātāvindriyaṁ añño puggalo’”ti micchā.


pli: No ce pana vattabbe—


pli: “aññaṁ aññātāvindriyaṁ añño puggalo”ti, no ca vata re vattabbe—


pli: “aññātāvindriyaṁ upalabbhati saccikaṭṭhaparamatthena, aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyaṁ, puggalo upalabbhati saccikaṭṭhaparamatthena, aññātāvindriyañca upalabbhati saccikaṭṭhaparamatthenā”ti.


pli: ‘aññaṁ aññātāvindriyaṁ añño puggalo’”ti micchā …pe….


pli: Rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanāti?


pli: Vuttaṁ bhagavatā—


pli: “atthi puggalo attahitāya paṭipanno”, rūpañca upalabbhati saccikaṭṭhaparamatthenāti?


pli: Aññaṁ rūpaṁ añño puggaloti?


pli: Na hevaṁ vattabbe.


pli: Ājānāhi paṭikammaṁ.


pli: Hañci rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanā, vuttaṁ bhagavatā—


pli: “atthi puggalo attahitāya paṭipanno”, rūpañca upalabbhati saccikaṭṭhaparamatthena;


pli: tena vata re vattabbe—


pli: “aññaṁ rūpaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanā, vuttaṁ bhagavatā—


pli: atthi puggalo attahitāya paṭipanno, rūpañca upalabbhati saccikaṭṭhaparamatthena’, no ca vattabbe—


pli: ‘aññaṁ rūpaṁ añño puggalo’”ti micchā.


pli: No ce pana vattabbe—


pli: “aññaṁ rūpaṁ añño puggalo”ti, no ca vata re vattabbe—


pli: “rūpaṁ upalabbhati saccikaṭṭhaparamatthena, vedanā ca upalabbhati saccikaṭṭhaparamatthena, aññaṁ rūpaṁ aññā vedanā, vuttaṁ bhagavatā—


pli: ‘atthi puggalo attahitāya paṭipanno’, rūpañca upalabbhati saccikaṭṭhaparamatthenā”ti.


pli: ‘aññaṁ rūpaṁ añño puggalo’”ti micchā …pe….


pli: Rūpaṁ upalabbhati saccikaṭṭhaparamatthena, saññā ca upalabbhati …


pli: saṅkhārā ca upalabbhanti …


pli: viññāṇañca upalabbhati saccikaṭṭhaparamatthena …pe….


pli: Vedanā upalabbhati saccikaṭṭhaparamatthena, saññā ca upalabbhati …


pli: viññāṇañca upalabbhati …


pli: rūpañca upalabbhati saccikaṭṭhaparamatthena …pe….


pli: Saññā upalabbhati saccikaṭṭhaparamatthena, saṅkhārā ca upalabbhanti …


pli: rūpañca upalabbhati …


pli: vedanā ca upalabbhati saccikaṭṭhaparamatthena …pe….


pli: Saṅkhārā upalabbhanti saccikaṭṭhaparamatthena, viññāṇañca upalabbhati …


pli: vedanā ca upalabbhati …


pli: saññā ca upalabbhati saccikaṭṭhaparamatthena …pe….


pli: Viññāṇaṁ upalabbhati saccikaṭṭhaparamatthena, rūpañca upalabbhati …


pli: saññā ca upalabbhati …


pli: saṅkhārā ca upalabbhanti saccikaṭṭhaparamatthena …pe….


pli: Cakkhāyatanaṁ upalabbhati saccikaṭṭhaparamatthena, sotāyatanañca upalabbhati …pe…


pli: dhammāyatanañca upalabbhati saccikaṭṭhaparamatthena …pe…


pli: sotāyatanaṁ upalabbhati …pe…


pli: dhammāyatanaṁ upalabbhati saccikaṭṭhaparamatthena, cakkhāyatanañca upalabbhati …pe…


pli: manāyatanañca upalabbhati saccikaṭṭhaparamatthena …pe….


pli: Cakkhudhātu upalabbhati saccikaṭṭhaparamatthena, sotadhātu ca upalabbhati …pe…


pli: dhammadhātu ca upalabbhati saccikaṭṭhaparamatthena …pe…


pli: sotadhātu upalabbhati saccikaṭṭhaparamatthena …pe…


pli: dhammadhātu upalabbhati saccikaṭṭhaparamatthena, cakkhudhātu ca upalabbhati …pe…


pli: manoviññāṇadhātu ca upalabbhati saccikaṭṭhaparamatthena …pe….


pli: Cakkhundriyaṁ upalabbhati saccikaṭṭhaparamatthena, sotindriyañca upalabbhati …pe…


pli: aññātāvindriyañca upalabbhati saccikaṭṭhaparamatthena …pe…


pli: sotindriyaṁ upalabbhati …pe…


pli: aññātāvindriyaṁ upalabbhati saccikaṭṭhaparamatthena, cakkhundriyañca upalabbhati …pe…


pli: aññaṁ aññātāvindriyaṁ aññaṁ aññindriyanti?


pli: Vuttaṁ bhagavatā—


pli: “atthi puggalo attahitāya paṭipanno”, aññātāvindriyañca upalabbhati saccikaṭṭhaparamatthenāti?


pli: Aññaṁ aññātāvindriyaṁ añño puggaloti?


pli: Na hevaṁ vattabbe.


pli: Ājānāhi paṭikammaṁ.


pli: Hañci aññātāvindriyaṁ upalabbhati saccikaṭṭhaparamatthena, aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyaṁ, vuttaṁ bhagavatā—


pli: “atthi puggalo attahitāya paṭipanno”, aññātāvindriyañca upalabbhati saccikaṭṭhaparamatthena;


pli: tena vata re vattabbe—


pli: “aññaṁ aññātāvindriyaṁ añño puggalo”ti.


pli: Yaṁ tattha vadesi—


pli: “vattabbe kho—


pli: ‘aññātāvindriyaṁ upalabbhati saccikaṭṭhaparamatthena, aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyaṁ, vuttaṁ bhagavatā—


pli: atthi puggalo attahitāya paṭipanno, aññātāvindriyañca upalabbhati saccikaṭṭhaparamatthena’, no ca vattabbe—


pli: ‘aññaṁ aññātāvindriyaṁ añño puggalo’”ti micchā.


pli: No ce pana vattabbe—


pli: “aññaṁ aññātāvindriyaṁ añño puggalo”ti, no ca vata re vattabbe—


pli: “aññātāvindriyaṁ upalabbhati saccikaṭṭhaparamatthena, aññindriyañca upalabbhati saccikaṭṭhaparamatthena, aññaṁ aññātāvindriyaṁ aññaṁ aññindriyaṁ, vuttaṁ bhagavatā—


pli: ‘atthi puggalo attahitāya paṭipanno’, aññātāvindriyañca upalabbhati saccikaṭṭhaparamatthenā”ti.


pli: ‘aññaṁ aññātāvindriyaṁ añño puggalo’”ti micchā …pe….


pli: Opammasaṁsandanaṁ.


pli: Catukkanayasaṁsandana


pli: Rūpaṁ puggaloti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “rūpaṁ puggalo”ti.


pli: Yaṁ tattha vadesi—


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘rūpaṁ puggalo’”ti micchā.


pli: “rūpaṁ puggalo”ti, no ca vata re vattabbe—


pli: ‘rūpaṁ puggalo’”ti micchā …pe….


pli: Rūpasmiṁ puggalo …pe…


pli: aññatra rūpā puggalo …pe…


pli: puggalasmiṁ rūpanti?


pli: “puggalasmiṁ rūpan”ti.


pli: ‘puggalasmiṁ rūpan’”ti micchā.


pli: No ce pana vattabbe—


pli: “puggalasmiṁ rūpan”ti, no ca vata re vattabbe—


pli: ‘puggalasmiṁ rūpan’”ti micchā …pe….


pli: Vedanā puggalo …pe…


pli: vedanāya puggalo …pe…


pli: aññatra vedanāya puggalo …pe…


pli: puggalasmiṁ vedanā …pe….


pli: Saññā puggalo …pe…


pli: saññāya puggalo …pe…


pli: aññatra saññāya puggalo …pe…


pli: puggalasmiṁ saññā …pe….


pli: Saṅkhārā puggalo …pe…


pli: saṅkhāresu puggalo …pe…


pli: aññatra saṅkhārehi puggalo …pe…


pli: puggalasmiṁ saṅkhārā …pe….


pli: Viññāṇaṁ puggalo …pe…


pli: viññāṇasmiṁ puggalo …pe…


pli: aññatra viññāṇā puggalo …pe…


pli: puggalasmiṁ viññāṇanti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “puggalasmiṁ viññāṇan”ti.


pli: Yaṁ tattha vadesi—


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: ‘puggalasmiṁ viññāṇan’”ti micchā.


pli: No ce pana vattabbe—


pli: “puggalasmiṁ viññāṇan”ti, no ca vata re vattabbe—


pli: ‘puggalasmiṁ viññāṇan’”ti micchā …pe….


pli: Cakkhāyatanaṁ puggalo …pe…


pli: cakkhāyatanasmiṁ puggalo …pe…


pli: aññatra cakkhāyatanā puggalo …pe…


pli: puggalasmiṁ cakkhāyatanaṁ …pe…


pli: dhammāyatanaṁ puggalo …pe…


pli: dhammāyatanasmiṁ puggalo …pe…


pli: aññatra dhammāyatanā puggalo …pe…


pli: puggalasmiṁ dhammāyatanaṁ …pe….


pli: Cakkhudhātu puggalo …pe…


pli: cakkhudhātuyā puggalo …pe…


pli: aññatra cakkhudhātuyā puggalo …pe…


pli: puggalasmiṁ cakkhudhātu …pe…


pli: dhammadhātu puggalo …pe…


pli: dhammadhātuyā puggalo …pe…


pli: aññatra dhammadhātuyā puggalo …pe…


pli: puggalasmiṁ dhammadhātu …pe….


pli: Cakkhundriyaṁ puggalo …pe…


pli: cakkhundriyasmiṁ puggalo …pe…


pli: aññatra cakkhundriyā puggalo …pe…


pli: puggalasmiṁ cakkhundriyaṁ …pe…


pli: aññātāvindriyaṁ puggalo …pe…


pli: aññātāvindriyasmiṁ puggalo …pe…


pli: aññatra aññātāvindriyā puggalo …pe…


pli: puggalasmiṁ aññātāvindriyanti?


pli: Na hevaṁ vattabbe.


pli: Ājānāhi niggahaṁ.


pli: Hañci puggalo upalabbhati saccikaṭṭhaparamatthena, tena vata re vattabbe—


pli: “puggalasmiṁ aññātāvindriyan”ti.


pli: Yaṁ tattha vadesi—


pli: “vattabbe kho—


pli: ‘puggalo upalabbhati saccikaṭṭhaparamatthena’, no ca vattabbe—


pli: No ce pana vattabbe—


pli: “puggalasmiṁ aññātāvindriyan”ti, no ca vata re vattabbe—


pli: ‘puggalasmiṁ aññātāvindriyan’”ti micchā …pe….


pli: Vuttaṁ bhagavatā—


pli: “atthi puggalo attahitāya paṭipanno”ti?


pli: Rūpaṁ puggaloti?


pli: Ājānāhi paṭikammaṁ.


pli: Hañci vuttaṁ bhagavatā—


pli: “atthi puggalo attahitāya paṭipanno”, tena vata re vattabbe—


pli: “rūpaṁ puggalo”ti.


pli: ‘vuttaṁ bhagavatā—


pli: atthi puggalo attahitāya paṭipanno’, no ca vattabbe—


pli: ‘rūpaṁ puggaloti’” micchā.


pli: “rūpaṁ puggalo”ti, no ca vata re vattabbe—


pli: “vuttaṁ bhagavatā—


pli: ‘atthi puggalo attahitāya paṭipanno’”ti.


pli: Yaṁ tattha vadesi—


pli: “vattabbe kho—


pli: ‘rūpaṁ puggalo’”ti micchā …pe….


pli: Rūpasmiṁ puggalo …pe…


pli: aññatra rūpā puggalo …pe…


pli: puggalasmiṁ rūpaṁ …pe….


pli: Vedanā puggalo …pe…


pli: vedanāya puggalo …pe…


pli: aññatra vedanāya puggalo …pe…


pli: puggalasmiṁ vedanā …pe….


pli: Saññā puggalo …pe…


pli: saññāya puggalo …pe…


pli: aññatra saññāya puggalo …pe…


pli: puggalasmiṁ saññā …pe….


pli: Saṅkhārā puggalo …pe…


pli: saṅkhāresu puggalo …pe…


pli: aññatra saṅkhārehi puggalo …pe…


pli: puggalasmiṁ saṅkhārā …pe….


pli: Viññāṇaṁ puggalo …pe…


pli: viññāṇasmiṁ puggalo …pe…


pli: aññatra viññāṇā puggalo …pe…


pli: puggalasmiṁ viññāṇanti?


pli: Na hevaṁ vattabbe.


pli: Ājānāhi paṭikammaṁ.


pli: Hañci vuttaṁ bhagavatā—


pli: “atthi puggalo attahitāya paṭipanno”, tena vata re vattabbe—


pli: “puggalasmiṁ viññāṇan”ti.


pli: Yaṁ tattha vadesi—


pli: “vattabbe kho—


pli: ‘vuttaṁ bhagavatā—


pli: atthi puggalo attahitāya paṭipanno’, no ca vattabbe—


pli: ‘puggalasmiṁ viññāṇan’”ti micchā.


pli: No ce pana vattabbe—


pli: “puggalasmiṁ viññāṇan”ti, no ca vata re vattabbe—


pli: “vuttaṁ bhagavatā—


pli: ‘atthi puggalo attahitāya paṭipanno’”ti.


pli: ‘puggalasmiṁ viññāṇan’”ti micchā …pe….


pli: Vuttaṁ bhagavatā—


pli: “atthi puggalo attahitāya paṭipanno”ti?


pli: Cakkhāyatanaṁ puggalo …pe…


pli: cakkhāyatanasmiṁ puggalo …pe…


pli: aññatra cakkhāyatanā puggalo …pe…


pli: puggalasmiṁ cakkhāyatanaṁ …pe…


pli: dhammāyatanaṁ puggalo …pe…


pli: dhammāyatanasmiṁ puggalo …pe…


pli: aññatra dhammāyatanā puggalo …pe…


pli: puggalasmiṁ dhammāyatanaṁ …pe….


pli: Cakkhudhātu puggalo …pe…


pli: cakkhudhātuyā puggalo …pe…


pli: aññatra cakkhudhātuyā puggalo …pe…


pli: puggalasmiṁ cakkhudhātu …pe…


pli: dhammadhātu puggalo …pe…


pli: dhammadhātuyā puggalo …pe…


pli: aññatra dhammadhātuyā puggalo …pe…


pli: puggalasmiṁ dhammadhātu …pe….


pli: Cakkhundriyaṁ puggalo …pe…


pli: cakkhundriyasmiṁ puggalo …pe…


pli: aññatra cakkhundriyā puggalo …pe…


pli: puggalasmiṁ cakkhundriyaṁ …pe…


pli: aññātāvindriyaṁ puggalo …pe…


pli: aññātāvindriyasmiṁ puggalo …pe…


pli: aññatra aññātāvindriyā puggalo …pe…


pli: puggalasmiṁ aññātāvindriyanti?


pli: Na hevaṁ vattabbe.


pli: Ājānāhi paṭikammaṁ.


pli: Hañci vuttaṁ bhagavatā—


pli: “atthi puggalo attahitāya paṭipanno”, tena vata re vattabbe—


pli: “puggalasmiṁ aññātāvindriyan”ti.


pli: Yaṁ tattha vadesi—


pli: “vattabbe kho—


pli: ‘vuttaṁ bhagavatā—


pli: atthi puggalo attahitāya paṭipanno’, no ca vattabbe—


pli: No ce pana vattabbe—


pli: “puggalasmiṁ aññātāvindriyan”ti, no ca vata re vattabbe—


pli: “vuttaṁ bhagavatā—


pli: ‘atthi puggalo attahitāya paṭipanno’”ti.


pli: ‘puggalasmiṁ aññātāvindriyan’”ti micchā …pe….


pli: Catukkanayasaṁsandanaṁ.


pli: Lakkhaṇayutti


pli: Puggalo sappaccayo …pe…


pli: puggalo appaccayo …


pli: puggalo saṅkhato …


pli: puggalo asaṅkhato …


pli: puggalo sassato …


pli: puggalo asassato …


pli: puggalo sanimitto …


pli: puggalo animittoti?


pli: Na hevaṁ vattabbe.


pli: Vuttaṁ bhagavatā—


pli: “atthi puggalo attahitāya paṭipanno”ti?


pli: Lakkhaṇayuttikathā.


pli: Vacanasodhana


pli: Puggalo upalabbhati, upalabbhati puggaloti?


pli: Puggalo upalabbhati, upalabbhati kehici puggalo kehici na puggaloti.


pli: Puggalo kehici upalabbhati kehici na upalabbhatīti?


pli: Na hevaṁ vattabbe …pe….


pli: Puggalo saccikaṭṭho, saccikaṭṭho puggaloti?


pli: Puggalo saccikaṭṭho, saccikaṭṭho kehici puggalo kehici na puggaloti.


pli: Puggalo kehici saccikaṭṭho kehici na saccikaṭṭhoti?


pli: Puggalo vijjamāno, vijjamāno puggaloti?


pli: Puggalo vijjamāno, vijjamāno kehici puggalo kehici na puggaloti.


pli: Puggalo kehici vijjamāno kehici na vijjamānoti?


pli: Puggalo saṁvijjamāno, saṁvijjamāno puggaloti?


pli: Puggalo saṁvijjamāno, saṁvijjamāno kehici puggalo kehici na puggaloti.


pli: Puggalo kehici saṁvijjamāno kehici na saṁvijjamānoti?


pli: Puggalo atthi, atthi puggaloti?


pli: Puggalo atthi, atthi kehici puggalo kehici na puggaloti.


pli: Puggalo kehici atthi kehici natthīti?


pli: Puggalo atthi, atthi na sabbo puggaloti?


pli: Āmantā …pe…


pli: puggalo natthi, natthi na sabbo puggaloti?


pli: Na hevaṁ vattabbe.


pli: Vacanasodhanaṁ.


pli: Paññattānuyoga


pli: Rūpadhātuyā rūpī puggaloti?


pli: Kāmadhātuyā kāmī puggaloti?


pli: Na hevaṁ vattabbe …pe….


pli: Rūpadhātuyā rūpino sattāti?


pli: Kāmadhātuyā kāmino sattāti?


pli: Arūpadhātuyā arūpī puggaloti?


pli: Arūpadhātuyā arūpino sattāti?


pli: Rūpadhātuyā rūpī puggalo arūpadhātuyā arūpī puggalo, atthi ca koci rūpadhātuyā cuto arūpadhātuṁ upapajjatīti?


pli: Rūpī puggalo upacchinno, arūpī puggalo jātoti?


pli: Rūpadhātuyā rūpino sattā arūpadhātuyā arūpino sattā, atthi ca koci rūpadhātuyā cuto arūpadhātuṁ upapajjatīti?


pli: Rūpī satto upacchinno, arūpī satto jātoti?


pli: Kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāteti?


pli: Puggaloti vā jīvoti vā, jīvoti vā puggaloti vā, puggalaṁ appiyaṁ karitvā esese ekaṭṭhe same samabhāge tajjāteti?


pli: Añño kāyo, añño puggaloti?


pli: Aññaṁ jīvaṁ, aññaṁ sarīranti?


pli: Na hevaṁ vattabbe.


pli: Ājānāhi niggahaṁ.


pli: Hañci kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāte, puggaloti vā jīvoti vā, jīvoti vā puggaloti vā, puggalaṁ appiyaṁ karitvā esese ekaṭṭhe same samabhāge tajjāte, añño kāyo añño puggalo;


pli: tena vata re vattabbe—


pli: “aññaṁ jīvaṁ aññaṁ sarīran”ti.


pli: Yaṁ tattha vadesi—


pli: “vattabbe kho—


pli: ‘kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāte, puggaloti vā jīvoti vā, jīvoti vā puggaloti vā, puggalaṁ appiyaṁ karitvā esese ekaṭṭhe same samabhāge tajjāte, añño kāyo añño puggalo’, no ca vattabbe—


pli: ‘aññaṁ jīvaṁ aññaṁ sarīran’”ti micchā.


pli: No ce pana vattabbe—


pli: “aññaṁ jīvaṁ aññaṁ sarīran”ti, no ca vata re vattabbe—


pli: “kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāte, puggaloti vā jīvoti vā, jīvoti vā puggaloti vā, puggalaṁ appiyaṁ karitvā esese ekaṭṭhe same samabhāge tajjāte, añño kāyo añño puggalo”ti.


pli: ‘aññaṁ jīvaṁ aññaṁ sarīran’”ti micchā …pe….


pli: Kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāteti?


pli: Vuttaṁ bhagavatā—


pli: “atthi puggalo attahitāya paṭipanno”ti?


pli: Añño kāyo añño puggaloti?


pli: Na hevaṁ vattabbe.


pli: Ājānāhi paṭikammaṁ.


pli: Hañci kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāte, vuttaṁ bhagavatā—


pli: “atthi puggalo attahitāya paṭipanno”, tena vata re vattabbe—


pli: “añño kāyo añño puggalo”ti.


pli: Yaṁ tattha vadesi—


pli: “vattabbe kho—


pli: ‘kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāte, vuttaṁ bhagavatā—


pli: atthi puggalo attahitāya paṭipanno’, no ca vattabbe—


pli: ‘añño kāyo añño puggalo’”ti micchā.


pli: No ce pana vattabbe—


pli: “añño kāyo añño puggalo”ti, no ca vata re vattabbe—


pli: “kāyoti vā sarīranti vā, sarīranti vā kāyoti vā, kāyaṁ appiyaṁ karitvā esese ekaṭṭhe same samabhāge tajjāte, vuttaṁ bhagavatā—


pli: ‘atthi puggalo attahitāya paṭipanno’”ti.


pli: Paññattānuyogo.


pli: Gatianuyoga


pli: Puggalo sandhāvati asmā lokā paraṁ lokaṁ, parasmā lokā imaṁ lokanti?


pli: So puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Na hevaṁ vattabbe …pe….


pli: Añño puggalo sandhāvati asmā lokā paraṁ lokaṁ, parasmā lokā imaṁ lokanti?


pli: So ca añño ca sandhāvati asmā lokā paraṁ lokaṁ, parasmā lokā imaṁ lokanti?


pli: Neva so sandhāvati, na añño sandhāvati asmā lokā paraṁ lokaṁ, parasmā lokā imaṁ lokanti?


pli: So puggalo sandhāvati, añño puggalo sandhāvati, so ca añño ca sandhāvati, neva so sandhāvati na añño sandhāvati asmā lokā paraṁ lokaṁ, parasmā lokā imaṁ lokanti?


pli: Na vattabbaṁ—


pli: “puggalo sandhāvati asmā lokā paraṁ lokaṁ, parasmā lokā imaṁ lokan”ti?


pli: Nanu vuttaṁ bhagavatā—


pli: “Sa sattakkhattuparamaṁ,


pli: sandhāvitvāna puggalo;


pli: Dukkhassantakaro hoti,


pli: sabbasaṁyojanakkhayā”ti.


pli: Attheva suttantoti?


pli: Tena hi puggalo sandhāvati asmā lokā paraṁ lokaṁ, parasmā lokā imaṁ lokanti.


pli: “anamataggoyaṁ, bhikkhave, saṁsāro.


pli: Pubbakoṭi na paññāyati, avijjānīvaraṇānaṁ sattānaṁ taṇhāsaṁyojanānaṁ sandhāvataṁ saṁsaratan”ti.


pli: Puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Sveva puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Na hevaṁ vattabbe …pe….


pli: Atthi koci manusso hutvā devo hotīti?


pli: Sveva manusso so devoti?


pli: Manusso hutvā devo hoti, devo hutvā manusso hoti, manussabhūto añño, devo añño, manussabhūto svevāyaṁ sandhāvatīti micchā …pe….


pli: Sace hi sandhāvati sveva puggalo ito cuto paraṁ lokaṁ anañño, hevaṁ maraṇaṁ na hehiti, pāṇātipātopi nupalabbhati.


pli: Kammaṁ atthi, kammavipāko atthi, katānaṁ kammānaṁ vipāko atthi, kusalākusale vipaccamāne svevāyaṁ sandhāvatīti micchā.


pli: Atthi koci manusso hutvā yakkho hoti, peto hoti, nerayiko hoti, tiracchānagato hoti, oṭṭho hoti, goṇo hoti, gadrabho hoti, sūkaro hoti, mahiṁso hotīti?


pli: Sveva manusso so mahiṁsoti?


pli: Manusso hutvā mahiṁso hoti, mahiṁso hutvā manusso hoti, manussabhūto añño, mahiṁso añño, manussabhūto svevāyaṁ sandhāvatīti micchā …pe….


pli: Atthi koci khattiyo hutvā brāhmaṇo hotīti?


pli: Sveva khattiyo so brāhmaṇoti?


pli: Atthi koci khattiyo hutvā vesso hoti, suddo hotīti?


pli: Sveva khattiyo so suddoti?


pli: Atthi koci brāhmaṇo hutvā vesso hoti, suddo hoti, khattiyo hotīti?


pli: Sveva brāhmaṇo so khattiyoti?


pli: Atthi koci vesso hutvā suddo hoti, khattiyo hoti, brāhmaṇo hotīti?


pli: Sveva vesso so brāhmaṇoti?


pli: Na hevaṁ vattabbe …pe….


pli: Atthi koci suddo hutvā khattiyo hoti, brāhmaṇo hoti, vesso hotīti?


pli: Sveva suddo so vessoti?


pli: Sveva puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Hatthacchinno hatthacchinnova hoti, pādacchinno pādacchinnova hoti, hatthapādacchinno hatthapādacchinnova hoti, kaṇṇacchinno … nāsacchinno … kaṇṇanāsacchinno … aṅgulicchinno … aḷacchinno … kaṇḍaracchinno … kuṇihatthako … phaṇahatthako … kuṭṭhiyo … gaṇḍiyo … kilāsiyo … sosiyo … apamāriyo … oṭṭho … goṇo … gadrabho … sūkaro … mahiṁso mahiṁsova hotīti?


pli: Na vattabbaṁ—


pli: “sveva puggalo sandhāvati asmā lokā paraṁ lokaṁ, parasmā lokā imaṁ lokan”ti?


pli: Nanu sotāpanno puggalo manussalokā cuto devalokaṁ upapanno tatthapi sotāpannova hotīti?


pli: Hañci sotāpanno puggalo manussalokā cuto devalokaṁ upapanno tatthapi sotāpannova hoti, tena vata re vattabbe—


pli: “sveva puggalo sandhāvati asmā lokā paraṁ lokaṁ, parasmā lokā imaṁ lokan”ti.


pli: Sotāpanno puggalo manussalokā cuto devalokaṁ upapanno tatthapi sotāpannova hotīti katvā tena ca kāraṇena sveva puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Sotāpanno puggalo manussalokā cuto devalokaṁ upapanno tatthapi manusso hotīti katvā?


pli: Anañño avigato sandhāvatīti?


pli: Sarūpo sandhāvatīti?


pli: Na hevaṁ vattabbe …pe…


pli: sarūpo sandhāvatīti?


pli: Taṁ jīvaṁ taṁ sarīranti?


pli: Na hevaṁ vattabbe …pe….


pli: Savedano …pe…


pli: sasañño …pe…


pli: sasaṅkhāro …pe…


pli: saviññāṇo sandhāvatīti?


pli: Sveva puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Arūpo sandhāvatīti?


pli: arūpo sandhāvatīti?


pli: Aññaṁ jīvaṁ aññaṁ sarīranti?


pli: Avedano …pe…


pli: asañño …pe…


pli: asaṅkhāro …pe…


pli: aviññāṇo sandhāvatīti?


pli: Rūpaṁ sandhāvatīti?


pli: Na hevaṁ vattabbe …pe…


pli: rūpaṁ sandhāvatīti?


pli: Taṁ jīvaṁ taṁ sarīranti?


pli: Na hevaṁ vattabbe …pe….


pli: Vedanā …pe…


pli: saññā …pe…


pli: saṅkhārā …pe…


pli: viññāṇaṁ sandhāvatīti?


pli: Sveva puggalo sandhāvati asmā lokā paraṁ lokaṁ, parasmā lokā imaṁ lokanti?


pli: Rūpaṁ na sandhāvatīti?


pli: rūpaṁ na sandhāvatīti?


pli: Aññaṁ jīvaṁ aññaṁ sarīranti?


pli: viññāṇaṁ na sandhāvatīti?


pli: Na hevaṁ vattabbe.


pli: Khandhesu bhijjamānesu,


pli: so ce bhijjati puggalo;


pli: Ucchedā bhavati diṭṭhi,


pli: yā buddhena vivajjitā.


pli: no ce bhijjati puggalo;


pli: Puggalo sassato hoti,


pli: nibbānena samasamoti.


pli: Gatianuyogo.


pli: Upādāpaññattānuyoga


pli: Rūpaṁ upādāya puggalassa paññattīti?


pli: Rūpaṁ aniccaṁ saṅkhataṁ paṭiccasamuppannaṁ khayadhammaṁ vayadhammaṁ virāgadhammaṁ nirodhadhammaṁ vipariṇāmadhammanti?


pli: Puggalopi anicco saṅkhato paṭiccasamuppanno khayadhammo vayadhammo virāgadhammo nirodhadhammo vipariṇāmadhammoti?


pli: Na hevaṁ vattabbe …pe….


pli: Vedanaṁ upādāya … saññaṁ upādāya … saṅkhāre upādāya … viññāṇaṁ upādāya puggalassa paññattīti?


pli: Viññāṇaṁ aniccaṁ saṅkhataṁ paṭiccasamuppannaṁ khayadhammaṁ vayadhammaṁ virāgadhammaṁ nirodhadhammaṁ vipariṇāmadhammanti?


pli: Nīlaṁ rūpaṁ upādāya nīlakassa puggalassa paññattīti?


pli: Na hevaṁ vattabbe …pe…


pli: pītaṁ rūpaṁ upādāya … lohitaṁ rūpaṁ upādāya … odātaṁ rūpaṁ upādāya … sanidassanaṁ rūpaṁ upādāya … anidassanaṁ rūpaṁ upādāya … sappaṭighaṁ rūpaṁ upādāya … appaṭighaṁ rūpaṁ upādāya appaṭighassa puggalassa paññattīti?


pli: Vedanaṁ upādāya puggalassa paññattīti?


pli: Kusalaṁ vedanaṁ upādāya kusalassa puggalassa paññattīti?


pli: kusalaṁ vedanaṁ upādāya kusalassa puggalassa paññattīti?


pli: Kusalā vedanā saphalā savipākā iṭṭhaphalā kantaphalā manuññaphalā asecanakaphalā sukhudrayā sukhavipākāti?


pli: Kusalopi puggalo saphalo savipāko iṭṭhaphalo kantaphalo manuññaphalo asecanakaphalo sukhudrayo sukhavipākoti?


pli: Akusalaṁ vedanaṁ upādāya akusalassa puggalassa paññattīti?


pli: akusalaṁ vedanaṁ upādāya akusalassa puggalassa paññattīti?


pli: Akusalā vedanā saphalā savipākā aniṭṭhaphalā akantaphalā amanuññaphalā secanakaphalā dukkhudrayā dukkhavipākāti?


pli: Akusalopi puggalo saphalo savipāko aniṭṭhaphalo akantaphalo amanuññaphalo secanakaphalo dukkhudrayo dukkhavipākoti?


pli: Abyākataṁ vedanaṁ upādāya abyākatassa puggalassa paññattīti?


pli: abyākataṁ vedanaṁ upādāya abyākatassa puggalassa paññattīti?


pli: Abyākatā vedanā aniccā saṅkhatā paṭiccasamuppannā khayadhammā vayadhammā virāgadhammā nirodhadhammā vipariṇāmadhammāti?


pli: Abyākatopi puggalo anicco saṅkhato paṭiccasamuppanno khayadhammo vayadhammo virāgadhammo nirodhadhammo vipariṇāmadhammoti?


pli: Na hevaṁ vattabbe …pe….


pli: Saññaṁ upādāya … saṅkhāre upādāya … viññāṇaṁ upādāya puggalassa paññattīti?


pli: Kusalaṁ viññāṇaṁ upādāya kusalassa puggalassa paññattīti?


pli: Na hevaṁ vattabbe …pe…


pli: kusalaṁ viññāṇaṁ upādāya kusalassa puggalassa paññattīti?


pli: Kusalaṁ viññāṇaṁ saphalaṁ savipākaṁ iṭṭhaphalaṁ kantaphalaṁ manuññaphalaṁ asecanakaphalaṁ sukhudrayaṁ sukhavipākanti?


pli: Viññāṇaṁ upādāya puggalassa paññattīti?


pli: Akusalaṁ viññāṇaṁ upādāya akusalassa puggalassa paññattīti?


pli: akusalaṁ viññāṇaṁ upādāya akusalassa puggalassa paññattīti?


pli: Akusalaṁ viññāṇaṁ saphalaṁ savipākaṁ aniṭṭhaphalaṁ akantaphalaṁ amanuññaphalaṁ secanakaphalaṁ dukkhudrayaṁ dukkhavipākanti?


pli: Abyākataṁ viññāṇaṁ upādāya abyākatassa puggalassa paññattīti?


pli: abyākataṁ viññāṇaṁ upādāya abyākatassa puggalassa paññattīti?


pli: Abyākataṁ viññāṇaṁ aniccaṁ saṅkhataṁ paṭiccasamuppannaṁ khayadhammaṁ vayadhammaṁ virāgadhammaṁ nirodhadhammaṁ vipariṇāmadhammanti?


pli: Cakkhuṁ upādāya “cakkhumā puggalo”ti vattabboti?


pli: Cakkhumhi niruddhe “cakkhumā puggalo niruddho”ti vattabboti?


pli: sotaṁ upādāya … ghānaṁ upādāya … jivhaṁ upādāya … kāyaṁ upādāya … manaṁ upādāya “manavā puggalo”ti vattabboti?


pli: Manamhi niruddhe “manavā puggalo niruddho”ti vattabboti?


pli: Na hevaṁ vattabbe.


pli: Micchādiṭṭhiṁ upādāya “micchādiṭṭhiyo puggalo”ti vattabboti?


pli: Micchādiṭṭhiyā niruddhāya “micchādiṭṭhiyo puggalo niruddho”ti vattabboti?


pli: Micchāsaṅkappaṁ upādāya … micchāvācaṁ upādāya … micchākammantaṁ upādāya … micchāājīvaṁ upādāya … micchāvāyāmaṁ upādāya … micchāsatiṁ upādāya … micchāsamādhiṁ upādāya “micchāsamādhiyo puggalo”ti vattabboti?


pli: Micchāsamādhimhi niruddhe “micchāsamādhiyo puggalo niruddho”ti vattabboti?


pli: Sammādiṭṭhiṁ upādāya “sammādiṭṭhiyo puggalo”ti vattabboti?


pli: Sammādiṭṭhiyā niruddhāya “sammādiṭṭhiyo puggalo niruddho”ti vattabboti?


pli: Na hevaṁ vattabbe …pe…


pli: sammāsaṅkappaṁ upādāya … sammāvācaṁ upādāya … sammākammantaṁ upādāya … sammāājīvaṁ upādāya … sammāvāyāmaṁ upādāya … sammāsatiṁ upādāya … sammāsamādhiṁ upādāya “sammāsamādhiyo puggalo”ti vattabboti?


pli: Sammāsamādhimhi niruddhe “sammāsamādhiyo puggalo niruddho”ti vattabboti?


pli: Na hevaṁ vattabbe …pe….


pli: Rūpaṁ upādāya, vedanaṁ upādāya puggalassa paññattīti?


pli: Dvinnaṁ khandhānaṁ upādāya dvinnaṁ puggalānaṁ paññattīti?


pli: rūpaṁ upādāya, vedanaṁ upādāya, saññaṁ upādāya, saṅkhāre upādāya, viññāṇaṁ upādāya puggalassa paññattīti?


pli: Pañcannaṁ khandhānaṁ upādāya pañcannaṁ puggalānaṁ paññattīti?


pli: Cakkhāyatanaṁ upādāya, sotāyatanaṁ upādāya puggalassa paññattīti?


pli: Dvinnaṁ āyatanānaṁ upādāya dvinnaṁ puggalānaṁ paññattīti?


pli: cakkhāyatanaṁ upādāya, sotāyatanaṁ upādāya …pe…


pli: dhammāyatanaṁ upādāya puggalassa paññattīti?


pli: Dvādasannaṁ āyatanānaṁ upādāya dvādasannaṁ puggalānaṁ paññattīti?


pli: Cakkhudhātuṁ upādāya, sotadhātuṁ upādāya puggalassa paññattīti?


pli: Dvinnaṁ dhātūnaṁ upādāya dvinnaṁ puggalānaṁ paññattīti?


pli: cakkhudhātuṁ upādāya, sotadhātuṁ upādāya …pe…


pli: dhammadhātuṁ upādāya puggalassa paññattīti?


pli: Aṭṭhārasannaṁ dhātūnaṁ upādāya aṭṭhārasannaṁ puggalānaṁ paññattīti?


pli: Cakkhundriyaṁ upādāya, sotindriyaṁ upādāya puggalassa paññattīti?


pli: Dvinnaṁ indriyānaṁ upādāya dvinnaṁ puggalānaṁ paññattīti?


pli: Na hevaṁ vattabbe …pe…


pli: cakkhundriyaṁ upādāya, sotindriyaṁ upādāya …pe…


pli: aññātāvindriyaṁ upādāya puggalassa paññattīti?


pli: Bāvīsatīnaṁ indriyānaṁ upādāya bāvīsatīnaṁ puggalānaṁ paññattīti?


pli: Na hevaṁ vattabbe …pe….


pli: Ekavokārabhavaṁ upādāya ekassa puggalassa paññattīti?


pli: Catuvokārabhavaṁ upādāya catunnaṁ puggalānaṁ paññattīti?


pli: ekavokārabhavaṁ upādāya ekassa puggalassa paññattīti?


pli: Pañcavokārabhavaṁ upādāya pañcannaṁ puggalānaṁ paññattīti?


pli: ekavokārabhave ekova puggaloti?


pli: Catuvokārabhave cattārova puggalāti?


pli: Pañcavokārabhave pañceva puggalāti?


pli: Yathā rukkhaṁ upādāya chāyāya paññatti, evamevaṁ rūpaṁ upādāya puggalassa paññattīti?


pli: (…) Yathā rukkhaṁ upādāya chāyāya paññatti, rukkhopi anicco chāyāpi aniccā, evamevaṁ rūpaṁ upādāya puggalassa paññatti, rūpampi aniccaṁ puggalopi aniccoti?


pli: yathā rukkhaṁ upādāya chāyāya paññatti, añño rukkho aññā chāyā, evamevaṁ rūpaṁ upādāya puggalassa paññatti, aññaṁ rūpaṁ añño puggaloti?


pli: Yathā gāmaṁ upādāya gāmikassa paññatti, evamevaṁ rūpaṁ upādāya puggalassa paññattīti?


pli: Yathā gāmaṁ upādāya gāmikassa paññatti, añño gāmo añño gāmiko, evamevaṁ rūpaṁ upādāya puggalassa paññatti, aññaṁ rūpaṁ añño puggaloti?


pli: Yathā raṭṭhaṁ upādāya rañño paññatti, evamevaṁ rūpaṁ upādāya puggalassa paññattīti?


pli: Yathā raṭṭhaṁ upādāya rañño paññatti, aññaṁ raṭṭhaṁ añño rājā, evamevaṁ rūpaṁ upādāya puggalassa paññatti, aññaṁ rūpaṁ añño puggaloti?


pli: Yathā na nigaḷo negaḷiko, yassa nigaḷo so negaḷiko, evamevaṁ na rūpaṁ rūpavā, yassa rūpaṁ so rūpavāti?


pli: Yathā na nigaḷo negaḷiko, yassa nigaḷo so negaḷiko, añño nigaḷo añño negaḷiko, evamevaṁ na rūpaṁ rūpavā, yassa rūpaṁ so rūpavā, aññaṁ rūpaṁ añño rūpavāti?


pli: Na hevaṁ vattabbe …pe….


pli: Citte citte puggalassa paññattīti?


pli: Citte citte puggalo jāyati jīyati mīyati cavati upapajjatīti?


pli: Na hevaṁ vattabbe …pe…


pli: dutiye citte uppanne na vattabbaṁ soti vā aññoti vāti?


pli: Dutiye citte uppanne na vattabbaṁ kumārakoti vā kumārikāti vāti?


pli: Vattabbaṁ.


pli: Ājānāhi niggahaṁ.


pli: Hañci dutiye citte uppanne na vattabbaṁ—


pli: “soti vā aññoti vā”, tena vata re vattabbe—


pli: “dutiye citte uppanne na vattabbaṁ—


pli: ‘kumārakoti vā kumārikāti vā’”ti.


pli: Yaṁ tattha vadesi—


pli: “vattabbe kho—


pli: ‘dutiye citte uppanne na vattabbaṁ—


pli: soti vā aññoti vā, dutiye citte uppanne vattabbaṁ—


pli: kumārakoti vā kumārikāti vā’”ti micchā.


pli: Hañci vā pana dutiye citte uppanne vattabbaṁ—


pli: “kumārakoti vā kumārikā”ti vā, tena vata re vattabbe—


pli: “dutiye citte uppanne vattabbaṁ—


pli: ‘soti vā aññoti vā’”ti.


pli: Dutiye citte uppanne na vattabbaṁ—


pli: “soti vā aññoti vā”ti?


pli: “itthīti vā purisoti vā gahaṭṭhoti vā pabbajitoti vā devoti vā manussoti vā”ti?


pli: Vattabbaṁ.


pli: Ājānāhi niggahaṁ.


pli: Hañci dutiye citte uppanne na vattabbaṁ—


pli: “soti vā aññoti vā”, tena vata re vattabbe—


pli: “dutiye citte uppanne na vattabbaṁ—


pli: ‘devoti vā manussoti vā’”ti.


pli: Yaṁ tattha vadesi—


pli: “vattabbe kho—


pli: ‘dutiye citte uppanne na vattabbaṁ—


pli: soti vā aññoti vā, dutiye citte uppanne vattabbaṁ—


pli: devoti vā manussoti vā’”ti micchā.


pli: Hañci vā pana dutiye citte uppanne vattabbaṁ—


pli: “devoti vā manussoti vā”, tena vata re vattabbe—


pli: “dutiye citte uppanne vattabbaṁ—


pli: ‘soti vā aññoti vā’”ti.


pli: devoti vā manussoti vā’”ti micchā …pe….


pli: Na vattabbaṁ—


pli: Nanu yo passati yaṁ passati yena passati, so passati taṁ passati tena passatīti?


pli: Hañci yo passati yaṁ passati yena passati, so passati taṁ passati tena passati;


pli: tena vata re vattabbe—


pli: Nanu yo suṇāti …pe…


pli: yo ghāyati …


pli: yo sāyati …


pli: yo phusati …


pli: yo vijānāti yaṁ vijānāti yena vijānāti, so vijānāti taṁ vijānāti tena vijānātīti?


pli: Hañci yo vijānāti yaṁ vijānāti yena vijānāti, so vijānāti taṁ vijānāti tena vijānāti;


pli: Nanu yo na passati yaṁ na passati yena na passati, so na passati taṁ na passati tena na passatīti?


pli: Hañci yo na passati yaṁ na passati yena na passati, so na passati taṁ na passati tena na passati;


pli: no ca vata re vattabbe—


pli: Nanu yo na suṇāti …pe…


pli: yo na ghāyati …


pli: yo na sāyati …


pli: yo na phusati …


pli: yo na vijānāti yaṁ na vijānāti yena na vijānāti, so na vijānāti taṁ na vijānāti tena na vijānātīti?


pli: Hañci yo na vijānāti yaṁ na vijānāti yena na vijānāti, so na vijānāti taṁ na vijānāti tena na vijānāti;


pli: Na vattabbaṁ—


pli: Nanu vuttaṁ bhagavatā—


pli: “passāmahaṁ, bhikkhave, dibbena cakkhunā visuddhena atikkantamānusakena satte cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāmī”ti.


pli: Attheva suttantoti?


pli: Tena hi puggalo upalabbhati saccikaṭṭhaparamatthenāti.


pli: Vuttaṁ bhagavatā—


pli: “passāmahaṁ, bhikkhave, dibbena cakkhunā visuddhena atikkantamānusakena satte cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāmī”ti katvā teneva kāraṇena puggalo upalabbhati saccikaṭṭhaparamatthenāti?


pli: Bhagavā dibbena cakkhunā visuddhena atikkantamānusakena rūpaṁ passati puggalaṁ passatīti?


pli: Rūpaṁ passati.


pli: Rūpaṁ puggalo, rūpaṁ cavati, rūpaṁ upapajjati, rūpaṁ yathākammūpaganti?


pli: Na hevaṁ vattabbe.


pli: Puggalaṁ passati.


pli: Puggalo rūpaṁ rūpāyatanaṁ rūpadhātu nīlaṁ pītakaṁ lohitakaṁ odātaṁ cakkhuviññeyyaṁ cakkhusmiṁ paṭihaññati, cakkhussa āpāthaṁ āgacchatīti?


pli: Ubho passati.


pli: Ubho rūpaṁ rūpāyatanaṁ rūpadhātu, ubho nīlā, ubho pītakā, ubho lohitakā, ubho odātā, ubho cakkhuviññeyyā, ubho cakkhusmiṁ paṭihaññanti, ubho cakkhussa āpāthaṁ āgacchanti, ubho cavanti, ubho upapajjanti, ubho yathākammūpagāti?


pli: Upādāpaññattānuyogo.


pli: Purisakārānuyoga


pli: Kalyāṇapāpakāni kammāni upalabbhantīti?


pli: Kalyāṇapāpakānaṁ kammānaṁ kattā kāretā upalabbhatīti?


pli: Na hevaṁ vattabbe …pe….


pli: Kalyāṇapāpakāni kammāni upalabbhantīti, kalyāṇapāpakānaṁ kammānaṁ kattā kāretā upalabbhatīti?


pli: Tassa kattā kāretā upalabbhatīti?


pli: Tassa tasseva natthi dukkhassa antakiriyā, natthi vaṭṭupacchedo, natthi anupādāparinibbānanti?


pli: Puggalo upalabbhatīti, puggalassa kattā kāretā upalabbhatīti?


pli: Nibbānaṁ upalabbhatīti, nibbānassa kattā kāretā upalabbhatīti?


pli: Mahāpathavī upalabbhatīti, mahāpathaviyā kattā kāretā upalabbhatīti?


pli: Mahāsamuddo upalabbhatīti, mahāsamuddassa kattā kāretā upalabbhatīti?


pli: Sinerupabbatarājā upalabbhatīti, sinerussa pabbatarājassa kattā kāretā upalabbhatīti?


pli: Āpo upalabbhatīti, āpassa kattā kāretā upalabbhatīti?


pli: Tejo upalabbhatīti, tejassa kattā kāretā upalabbhatīti?


pli: Vāyo upalabbhatīti, vāyassa kattā kāretā upalabbhatīti?


pli: Tiṇakaṭṭhavanappatayo upalabbhantīti, tiṇakaṭṭhavanappatīnaṁ kattā kāretā upalabbhatīti?


pli: Aññāni kalyāṇapāpakāni kammāni añño kalyāṇapāpakānaṁ kammānaṁ kattā kāretāti?


pli: Kalyāṇapāpakānaṁ kammānaṁ vipāko upalabbhatīti?


pli: Kalyāṇapāpakānaṁ kammānaṁ vipākapaṭisaṁvedī upalabbhatīti?


pli: Kalyāṇapāpakānaṁ kammānaṁ vipāko upalabbhatīti, kalyāṇapāpakānaṁ kammānaṁ vipākapaṭisaṁvedī upalabbhatīti?


pli: Tassa paṭisaṁvedī upalabbhatīti?


pli: Na hevaṁ vattabbe …pe….


pli: Puggalo upalabbhatīti, puggalassa paṭisaṁvedī upalabbhatīti?


pli: Nibbānaṁ upalabbhatīti, nibbānassa paṭisaṁvedī upalabbhatīti?


pli: Mahāpathavī upalabbhatīti …pe…


pli: mahāsamuddo upalabbhatīti …


pli: sinerupabbatarājā upalabbhatīti …


pli: āpo upalabbhatīti …


pli: tejo upalabbhatīti …


pli: vāyo upalabbhatīti …pe…


pli: tiṇakaṭṭhavanappatayo upalabbhantīti, tiṇakaṭṭhavanappatīnaṁ paṭisaṁvedī upalabbhatīti?


pli: Añño kalyāṇapāpakānaṁ kammānaṁ vipāko, añño kalyāṇapāpakānaṁ kammānaṁ vipākapaṭisaṁvedīti?


pli: Dibbaṁ sukhaṁ upalabbhatīti?


pli: Dibbassa sukhassa paṭisaṁvedī upalabbhatīti?


pli: Dibbaṁ sukhaṁ upalabbhatīti, dibbassa sukhassa paṭisaṁvedī upalabbhatīti?


pli: Tassa tasseva natthi dukkhassa antakiriyā, natthi vaṭṭupacchedo, natthi anupādāparinibbānanti?


pli: Mahāpathavī upalabbhatīti …


pli: Aññaṁ dibbaṁ sukhaṁ, añño dibbassa sukhassa paṭisaṁvedīti?


pli: Na hevaṁ vattabbe …pe….


pli: Mānusakaṁ sukhaṁ upalabbhatīti?


pli: Mānusakassa sukhassa paṭisaṁvedī upalabbhatīti?


pli: Mānusakaṁ sukhaṁ upalabbhatīti, mānusakassa sukhassa paṭisaṁvedī upalabbhatīti?


pli: Tassa paṭisaṁvedī upalabbhatīti?


pli: Puggalo upalabbhatīti, puggalassa paṭisaṁvedī upalabbhatīti?


pli: Nibbānaṁ upalabbhatīti, nibbānassa paṭisaṁvedī upalabbhatīti?


pli: Mahāpathavī upalabbhatīti …pe…


pli: mahāsamuddo upalabbhatīti …


pli: sinerupabbatarājā upalabbhatīti …


pli: āpo upalabbhatīti …


pli: tejo upalabbhatīti …


pli: vāyo upalabbhatīti …


pli: tiṇakaṭṭhavanappatayo upalabbhantīti, tiṇakaṭṭhavanappatīnaṁ paṭisaṁvedī upalabbhatīti?


pli: Aññaṁ mānusakaṁ sukhaṁ añño mānusakassa sukhassa paṭisaṁvedīti?


pli: Āpāyikaṁ dukkhaṁ upalabbhatīti?


pli: Āpāyikassa dukkhassa paṭisaṁvedī upalabbhatīti?


pli: Na hevaṁ vattabbe …pe….


pli: Āpāyikaṁ dukkhaṁ upalabbhatīti, āpāyikassa dukkhassa paṭisaṁvedī upalabbhatīti?


pli: Tassa tasseva natthi dukkhassa antakiriyā, natthi vaṭṭupacchedo, natthi anupādāparinibbānanti?


pli: Aññaṁ āpāyikaṁ dukkhaṁ, añño āpāyikassa dukkhassa paṭisaṁvedīti?


pli: Nerayikaṁ dukkhaṁ upalabbhatīti?


pli: Nerayikassa dukkhassa paṭisaṁvedī upalabbhatīti?


pli: Na hevaṁ vattabbe.


pli: Nerayikaṁ dukkhaṁ upalabbhatīti, nerayikassa dukkhassa paṭisaṁvedī upalabbhatīti?


pli: Tassa paṭisaṁvedī upalabbhatīti?


pli: Puggalo upalabbhatīti, puggalassa paṭisaṁvedī upalabbhatīti?


pli: Nibbānaṁ upalabbhatīti, nibbānassa paṭisaṁvedī upalabbhatīti?


pli: Mahāpathavī upalabbhatīti …pe…


pli: mahāsamuddo upalabbhatīti …


pli: sinerupabbatarājā upalabbhatīti …


pli: āpo upalabbhatīti …


pli: tejo upalabbhatīti …


pli: vāyo upalabbhatīti …


pli: tiṇakaṭṭhavanappatayo upalabbhantīti, tiṇakaṭṭhavanappatīnaṁ paṭisaṁvedī upalabbhatīti?


pli: Na hevaṁ vattabbe …pe….


pli: Aññaṁ nerayikaṁ dukkhaṁ, añño nerayikassa dukkhassa paṭisaṁvedīti?


pli: Kalyāṇapāpakāni kammāni upalabbhantīti, kalyāṇapāpakānaṁ kammānaṁ kattā kāretā vipākapaṭisaṁvedī upalabbhatīti?


pli: So karoti so paṭisaṁvedetīti?


pli: Sayaṅkataṁ sukhadukkhanti?


pli: Añño karoti añño paṭisaṁvedetīti?


pli: Paraṅkataṁ sukhadukkhanti?


pli: So ca añño ca karonti so ca añño ca paṭisaṁvedentīti?


pli: So ca añño ca karonti, so ca añño ca paṭisaṁvedentīti?


pli: Neva so karoti na so paṭisaṁvedeti, na añño karoti na añño paṭisaṁvedetīti?


pli: Asayaṅkāraṁ aparaṅkāraṁ adhiccasamuppannaṁ sukhadukkhanti?


pli: So karoti so paṭisaṁvedeti, añño karoti añño paṭisaṁvedeti, so ca añño ca karonti so ca añño ca paṭisaṁvedenti, neva so karoti na so paṭisaṁvedeti, na añño karoti na añño paṭisaṁvedetīti?


pli: Sayaṅkataṁ sukhadukkhaṁ, paraṅkataṁ sukhadukkhaṁ, sayaṅkatañca paraṅkatañca sukhadukkhaṁ, asayaṅkāraṁ aparaṅkāraṁ adhiccasamuppannaṁ sukhadukkhanti?


pli: Kammaṁ atthīti?


pli: Kammakārako atthīti?


pli: Kammaṁ atthīti, kammakārako atthīti?


pli: Tassa kārako atthīti?


pli: Na hevaṁ vattabbe …pe….


pli: Tassa tasseva natthi dukkhassa antakiriyā, natthi vaṭṭupacchedo, natthi anupādāparinibbānanti?


pli: Puggalo atthīti, puggalassa kārako atthīti?


pli: Nibbānaṁ atthīti, nibbānassa kārako atthīti?


pli: Mahāpathavī atthīti …pe…


pli: mahāsamuddo atthīti …


pli: sinerupabbatarājā atthīti …


pli: āpo atthīti …


pli: tejo atthīti …


pli: vāyo atthīti …


pli: tiṇakaṭṭhavanappatayo atthīti, tiṇakaṭṭhavanappatīnaṁ kārako atthīti?


pli: Aññaṁ kammaṁ, añño kammakārakoti?


pli: Vipāko atthīti?


pli: Vipākapaṭisaṁvedī atthīti?


pli: Vipāko atthīti, vipākapaṭisaṁvedī atthīti?


pli: Tassa paṭisaṁvedī atthīti?


pli: Na hevaṁ vattabbe …pe…


pli: vipāko atthīti, vipākapaṭisaṁvedī atthīti?


pli: Puggalo atthīti, puggalassa paṭisaṁvedī atthīti?


pli: Na hevaṁ vattabbe …pe….


pli: Nibbānaṁ atthīti, nibbānassa paṭisaṁvedī atthīti?


pli: Mahāpathavī atthīti …pe…


pli: mahāsamuddo atthīti …


pli: sinerupabbatarājā atthīti …


pli: āpo atthīti …


pli: tejo atthīti …


pli: vāyo atthīti …


pli: tiṇakaṭṭhavanappatayo atthīti, tiṇakaṭṭhavanappatīnaṁ paṭisaṁvedī atthīti?


pli: Añño vipāko, añño vipākapaṭisaṁvedīti?


pli: Na hevaṁ vattabbe.


pli: Purisakārānuyogo.


pli: Kalyāṇavaggo paṭhamo.


pli: Abhiññānuyoga


pli: Na vattabbaṁ—


pli: Nanu atthi koci iddhiṁ vikubbatīti?


pli: Hañci atthi koci iddhiṁ vikubbati, tena vata re vattabbe—


pli: Nanu atthi koci dibbāya sotadhātuyā saddaṁ suṇāti …pe…


pli: paracittaṁ vijānāti …


pli: pubbenivāsaṁ anussarati …


pli: dibbena cakkhunā rūpaṁ passati …


pli: āsavānaṁ khayaṁ sacchikarotīti?


pli: Hañci atthi koci āsavānaṁ khayaṁ sacchikaroti, tena vata re vattabbe—


pli: Atthi koci iddhiṁ vikubbatīti katvā tena ca kāraṇena puggalo upalabbhati saccikaṭṭhaparamatthenāti?


pli: Yo iddhiṁ vikubbati, sveva puggalo?


pli: Yo iddhiṁ na vikubbati, na so puggaloti?


pli: Na hevaṁ vattabbe …pe….


pli: Yo dibbāya sotadhātuyā saddaṁ suṇāti …pe…


pli: yo paracittaṁ vijānāti …


pli: yo pubbenivāsaṁ anussarati …


pli: yo dibbena cakkhunā rūpaṁ passati …


pli: yo āsavānaṁ khayaṁ sacchikaroti, sveva puggalo?


pli: Yo āsavānaṁ khayaṁ na sacchikaroti, na so puggaloti?


pli: Abhiññānuyogo.


pli: Ñātakānuyogādi


pli: Na vattabbaṁ—


pli: Nanu mātā atthīti?


pli: Hañci mātā atthi, tena vata re vattabbe—


pli: Nanu pitā atthi …pe…


pli: bhātā atthi …


pli: bhaginī atthi …


pli: khattiyo atthi …


pli: brāhmaṇo atthi …


pli: vesso atthi …


pli: suddo atthi …


pli: gahaṭṭho atthi …


pli: pabbajito atthi …


pli: devo atthi …


pli: manusso atthīti?


pli: Hañci manusso atthi, tena vata re vattabbe—


pli: Mātā atthīti katvā tena ca kāraṇena puggalo upalabbhati saccikaṭṭhaparamatthenāti?


pli: Atthi koci na mātā hutvā mātā hotīti?


pli: Atthi koci na puggalo hutvā puggalo hotīti?


pli: Na hevaṁ vattabbe …pe…


pli: atthi koci na pitā hutvā …pe…


pli: na bhātā hutvā …


pli: na bhaginī hutvā …


pli: na khattiyo hutvā …


pli: na brāhmaṇo hutvā …


pli: na vesso hutvā …


pli: na suddo hutvā …


pli: na gahaṭṭho hutvā …


pli: na pabbajito hutvā …


pli: na devo hutvā …


pli: na manusso hutvā manusso hotīti?


pli: Na hevaṁ vattabbe …pe….


pli: Atthi koci mātā hutvā na mātā hotīti?


pli: Atthi koci puggalo hutvā na puggalo hotīti?


pli: Atthi koci pitā hutvā …


pli: bhātā hutvā …


pli: bhaginī hutvā …


pli: khattiyo hutvā …


pli: brāhmaṇo hutvā …


pli: vesso hutvā …


pli: suddo hutvā …


pli: gahaṭṭho hutvā …


pli: pabbajito hutvā …


pli: devo hutvā …


pli: manusso hutvā na manusso hotīti?


pli: Paṭivedhānuyoga


pli: Na vattabbaṁ—


pli: Nanu sotāpanno atthīti?


pli: Hañci sotāpanno atthi, tena vata re vattabbe—


pli: Nanu sakadāgāmī atthi …pe…


pli: anāgāmī atthi …


pli: arahā atthi …


pli: ubhatobhāgavimutto atthi …


pli: paññāvimutto atthi …


pli: kāyasakkhi atthi …


pli: diṭṭhippatto atthi …


pli: saddhāvimutto atthi …


pli: dhammānusārī atthi …


pli: saddhānusārī atthīti?


pli: Hañci saddhānusārī atthi, tena vata re vattabbe—


pli: Sotāpanno atthīti katvā tena ca kāraṇena puggalo upalabbhati saccikaṭṭhaparamatthenāti?


pli: Atthi koci na sotāpanno hutvā sotāpanno hotīti?


pli: Atthi koci na puggalo hutvā puggalo hotīti?


pli: Na hevaṁ vattabbe …pe….


pli: Atthi koci na sakadāgāmī hutvā …


pli: na anāgāmī hutvā …


pli: na arahā hutvā …


pli: na ubhatobhāgavimutto hutvā …


pli: na paññāvimutto hutvā …


pli: na kāyasakkhi hutvā …


pli: na diṭṭhippatto hutvā …


pli: na saddhāvimutto hutvā …


pli: na dhammānusārī hutvā …


pli: na saddhānusārī hutvā saddhānusārī hotīti?


pli: Atthi koci sotāpanno hutvā na sotāpanno hotīti?


pli: Atthi koci puggalo hutvā na puggalo hotīti?


pli: Atthi koci sakadāgāmī hutvā …


pli: anāgāmī hutvā na anāgāmī hotīti?


pli: Saṅghānuyoga


pli: Na vattabbaṁ—


pli: Nanu cattāro purisayugā aṭṭha purisapuggalā atthīti?


pli: Hañci cattāro purisayugā aṭṭha purisapuggalā atthi, tena vata re vattabbe—


pli: Cattāro purisayugā aṭṭha purisapuggalā atthīti katvā tena ca kāraṇena puggalo upalabbhati saccikaṭṭhaparamatthenāti?


pli: Cattāro purisayugā aṭṭha purisapuggalā buddhapātubhāvā pātubhavantīti?


pli: Puggalo buddhapātubhāvā pātubhavatīti?


pli: Na hevaṁ vattabbe …pe….


pli: Buddhassa bhagavato parinibbute ucchinno puggalo, natthi puggaloti?


pli: Saccikaṭṭhasabhāgānuyoga


pli: Puggalo saṅkhatoti?


pli: Na hevaṁ vattabbe …pe…


pli: puggalo asaṅkhatoti?


pli: puggalo neva saṅkhato nāsaṅkhatoti?


pli: Na hevaṁ vattabbe.


pli: Puggalo neva saṅkhato nāsaṅkhatoti?


pli: Saṅkhatañca asaṅkhatañca ṭhapetvā atthaññā tatiyā koṭīti?


pli: Nanu vuttaṁ bhagavatā—


pli: “dvemā, bhikkhave, dhātuyo.


pli: Katamā dve?


pli: Saṅkhatā ca dhātu asaṅkhatā ca dhātu.


pli: Imā kho, bhikkhave, dve dhātuyo”ti.


pli: Attheva suttantoti?


pli: Tena hi na vattabbaṁ—


pli: “saṅkhatañca asaṅkhatañca ṭhapetvā atthaññā tatiyā koṭī”ti.


pli: Aññaṁ saṅkhataṁ, aññaṁ asaṅkhataṁ, añño puggaloti?


pli: Na hevaṁ vattabbe …pe….


pli: Khandhā saṅkhatā, nibbānaṁ asaṅkhataṁ, puggalo neva saṅkhato nāsaṅkhatoti?


pli: Aññe khandhā, aññaṁ nibbānaṁ, añño puggaloti?


pli: Rūpaṁ saṅkhataṁ, nibbānaṁ asaṅkhataṁ, puggalo neva saṅkhato nāsaṅkhatoti?


pli: Aññaṁ rūpaṁ, aññaṁ nibbānaṁ, añño puggaloti?


pli: Na hevaṁ vattabbe.


pli: saṅkhārā …


pli: viññāṇaṁ saṅkhataṁ, nibbānaṁ asaṅkhataṁ, puggalo neva saṅkhato nāsaṅkhatoti?


pli: Aññaṁ viññāṇaṁ, aññaṁ nibbānaṁ, añño puggaloti?


pli: Puggalassa uppādo paññāyati, vayo paññāyati, ṭhitassa aññathattaṁ paññāyatīti?


pli: Puggalo saṅkhatoti?


pli: Na hevaṁ vattabbe …pe…


pli: vuttaṁ bhagavatā—


pli: “tīṇimāni, bhikkhave, saṅkhatassa saṅkhatalakkhaṇāni.


pli: Saṅkhatānaṁ, bhikkhave, dhammānaṁ uppādo paññāyati, vayo paññāyati, ṭhitānaṁ aññathattaṁ paññāyatī”ti.


pli: Puggalassa uppādo paññāyati, vayo paññāyati, ṭhitassa aññathattaṁ paññāyati;


pli: tena hi puggalo saṅkhatoti.


pli: Puggalassa na uppādo paññāyati, na vayo paññāyati, na ṭhitassa aññathattaṁ paññāyatīti?


pli: Puggalo asaṅkhatoti?


pli: “tīṇimāni, bhikkhave, asaṅkhatassa asaṅkhatalakkhaṇāni.


pli: Asaṅkhatānaṁ, bhikkhave, dhammānaṁ na uppādo paññāyati, na vayo paññāyati, na ṭhitānaṁ aññathattaṁ paññāyatī”ti.


pli: Puggalassa na uppādo paññāyati, na vayo paññāyati, na ṭhitassa aññathattaṁ paññāyati;


pli: tena hi puggalo asaṅkhatoti.


pli: Parinibbuto puggalo atthatthamhi, natthatthamhīti?


pli: Atthatthamhīti.


pli: Parinibbuto puggalo sassatoti?


pli: natthatthamhīti.


pli: Parinibbuto puggalo ucchinnoti?


pli: Na hevaṁ vattabbe …pe….


pli: Puggalo kiṁ nissāya tiṭṭhatīti?


pli: Bhavaṁ nissāya tiṭṭhatīti.


pli: Bhavo anicco saṅkhato paṭiccasamuppanno khayadhammo vayadhammo virāgadhammo nirodhadhammo vipariṇāmadhammoti?


pli: Puggalopi anicco saṅkhato paṭiccasamuppanno khayadhammo vayadhammo virāgadhammo nirodhadhammo vipariṇāmadhammoti?


pli: Na vattabbaṁ—


pli: Nanu atthi koci sukhaṁ vedanaṁ vediyamāno “sukhaṁ vedanaṁ vediyāmī”ti pajānātīti?


pli: Hañci atthi koci sukhaṁ vedanaṁ vediyamāno “sukhaṁ vedanaṁ vediyāmī”ti pajānāti, tena vata re vattabbe—


pli: Nanu atthi koci dukkhaṁ vedanaṁ vediyamāno …pe…


pli: adukkhamasukhaṁ vedanaṁ vediyamāno “adukkhamasukhaṁ vedanaṁ vediyāmī”ti pajānātīti?


pli: Hañci atthi koci adukkhamasukhaṁ vedanaṁ vediyamāno “adukkhamasukhaṁ vedanaṁ vediyāmī”ti pajānāti, tena vata re vattabbe—


pli: Atthi koci sukhaṁ vedanaṁ vediyamāno “sukhaṁ vedanaṁ vediyāmī”ti pajānātīti katvā tena ca kāraṇena puggalo upalabbhati saccikaṭṭhaparamatthenāti?


pli: Yo sukhaṁ vedanaṁ vediyamāno “sukhaṁ vedanaṁ vediyāmī”ti pajānāti, sveva puggalo;


pli: yo sukhaṁ vedanaṁ vediyamāno “sukhaṁ vedanaṁ vediyāmī”ti na pajānāti, na so puggaloti?


pli: Yo dukkhaṁ vedanaṁ vediyamāno …pe…


pli: yo adukkhamasukhaṁ vedanaṁ vediyamāno “adukkhamasukhaṁ vedanaṁ vediyāmī”ti pajānāti, sveva puggalo;


pli: yo adukkhamasukhaṁ vedanaṁ vediyamāno “adukkhamasukhaṁ vedanaṁ vediyāmī”ti na pajānāti, na so puggaloti?


pli: Na hevaṁ vattabbe …pe….


pli: Aññā sukhā vedanā, añño sukhaṁ vedanaṁ vediyamāno “sukhaṁ vedanaṁ vediyāmī”ti pajānātīti?


pli: Na hevaṁ vattabbe …pe…


pli: aññā dukkhā vedanā …pe…


pli: aññā adukkhamasukhā vedanā, añño adukkhamasukhaṁ vedanaṁ vediyamāno “adukkhamasukhaṁ vedanaṁ vediyāmī”ti pajānātīti?


pli: Na vattabbaṁ—


pli: Nanu atthi koci kāye kāyānupassī viharatīti?


pli: Hañci atthi koci kāye kāyānupassī viharati, tena vata re vattabbe—


pli: Nanu atthi koci vedanāsu …pe…


pli: dhammesu dhammānupassī viharatīti?


pli: Hañci atthi koci dhammesu dhammānupassī viharati, tena vata re vattabbe—


pli: Atthi koci kāye kāyānupassī viharatīti katvā tena ca kāraṇena puggalo upalabbhati saccikaṭṭhaparamatthenāti?


pli: Yo kāye kāyānupassī viharati, sveva puggalo;


pli: yo na kāye kāyānupassī viharati, na so puggaloti?


pli: Yo vedanāsu …pe…


pli: dhammesu dhammānupassī viharati, sveva puggalo;


pli: yo na dhammesu dhammānupassī viharati, na so puggaloti?


pli: Na hevaṁ vattabbe …pe….


pli: Añño kāyo, añño kāye kāyānupassī viharatīti?


pli: Na hevaṁ vattabbe …pe…


pli: aññā vedanā …


pli: aññaṁ cittaṁ …


pli: aññe dhammā, añño dhammesu dhammānupassī viharatīti?


pli: Nanu vuttaṁ bhagavatā—


pli: “Suññato lokaṁ avekkhassu,


pli: mogharāja sadā sato;


pli: Attānudiṭṭhiṁ ūhacca,


pli: evaṁ maccutaro siyā;


pli: Evaṁ lokaṁ avekkhantaṁ,


pli: maccurājā na passatī”ti.


pli: Attheva suttantoti?


pli: Tena hi na vattabbaṁ—


pli: Puggalo avekkhatīti?


pli: Saha rūpena avekkhati, vinā rūpena avekkhatīti?


pli: Saha rūpena avekkhatīti.


pli: Taṁ jīvaṁ taṁ sarīranti?


pli: Na hevaṁ vattabbe …pe…


pli: vinā rūpena avekkhatīti, aññaṁ jīvaṁ aññaṁ sarīranti?


pli: Na hevaṁ vattabbe …pe….


pli: Abbhantaragato avekkhati, bahiddhā nikkhamitvā avekkhatīti?


pli: Abbhantaragato avekkhatīti.


pli: bahiddhā nikkhamitvā avekkhatīti, aññaṁ jīvaṁ aññaṁ sarīranti?


pli: Na vattabbaṁ—


pli: Nanu bhagavā saccavādī kālavādī bhūtavādī tathavādī avitathavādī anaññathavādīti?


pli: Vuttaṁ bhagavatā—


pli: “atthi puggalo attahitāya paṭipanno”ti.


pli: Tena hi puggalo upalabbhati saccikaṭṭhaparamatthenāti.